Ikerlan-IK4k mikro eta nanoteknologietan espezializatutako laborategi berria inauguratu du > MONDRAGON > Prentsa aretoa, MONDRAGON Korporazioa\nRSS Ikerlan-IK4k mikro eta nanoteknologietan espezializatutako laborategi berria inauguratu du\nIkerlan-IK4k mikro eta nanoteknologietan oinarritutako laborategi berri bat inauguratu du gaur Arrasateko Garaia Gunean, enpresari balio berriko transferentzia egitea sustatuko duten teknologia berritzaileen aldeko apustua indartzeko. Ikerlan-IK4 CIC microGUNEko kideen artean dago, eta eraikin horretan bertan instalatu du bere egoitza nagusia.\nInaugurazio ekitaldian partaide izan dira Gipuzkoako diputatu nagusi Markel Olano; Zientzia eta Berrikuntza Ministerioko Ikerketako estatu idazkari Carlos Martinez; eusko Jaurlaritzako Industria, Berrikuntza, Merkataritza eta Turismoko sailburua den Bernabe Unda; MONDRAGOn Korporazioko lehendakari Jose M- Aldecoa; CIC microGUNEko lehendakari Manuel Fuentes; Ikerlan-IK4ko lehendakaria den Txomin Garcia, eta Ikerlan-IK4ko zuzendari nagusia den Javier Mendigutxia.\nInstalazioak egiteko aurrekontua 6,27 milioi euro izan da, eta laborategi berrian Ikerlan-IK4k mikroteknologiari buruzko ikerketa aurreratuko proiektuak garatuko ditu, eta produktu berritzaileen garapena bultzatuko du, teknologia horren bitartez balioa eransteko. Eraikinak berak eta bertan egingo den ikerketa jarduerak Zientzia eta Berrikuntza Ministerioaren, MONDRAGON Korporazioaren, Eusko Jaurlaritzaren eta Gipuzkoako Foru Aldundiaren laguntza dute.\nJarduera Euskadiko sektore helduetako produktuetara bideratuko da (automobilgintza, etxetresna elektrikoak eta makina-erreminta), baita azaleratzen ari diren sektoreetara ere, horien artean energia, elikaduraren segurtasuna eta ingurumena.\nLaborategiak 2.754 m2-ko azalera du, eta elementu nagusia 300 m2-ko gela zuria da. Bertan, azken belaunaldiko ekipamendu zientifikoa egongo da, mikroteknologien arloan ikerketa zientifiko-teknologikoa egiteko, zehazki mikrofluidikaren, elektronika organikoaren eta mikro-nanosistemen integrazioaren eragin eremuetan.\nGela zuriarekin batera, laborategi berrian mikroteknologietan oinarritutako sistemak sortzeko behar diren azpiegiturak ere egongo dira, baita etorkizunean spin-offak hartzeko espazio bat ere.\nIkerlarien taldea gaur egun 22 pertsonak osatzen dute, eta 2009-2011 aldian nabarmen haztea espero da, bere jarduerak hartzen dituen eremuetan erreferentzia bihurtzeko behar den masa kritikora iritsi arte; hazkunde hori Ikerlan-IK4ren eta CIC microgurenren proiekzio estrategikoaren barruan garatuko da. Proiektuaren arduradunen helburua da ikertzaile talde indartsu bat eratzea, mikro/nanoteknologietan espezializatua, munduko puntako ikerketa taldeekin lankidetza bizian arituko dena.\nIkerlan-IK4k ahalegin berezia egin nahi du mikroteknologiak osasunaren eta energiaren sektoreetan aplikatzeari buruz, izan ere, arlo horietan etorkizunean aurrerapen handiak ekarriko dituen mugimendu gero eta nabarmenago dago, eta Zentro Teknologikoak kokapen berezia dauka maila horretan, 1997az geroztik garatzen ari den ikerketei esker.\nIkerlan-IK4k osasunaren arloan garatuko duen jarduera behin erabiltzeko kostu txikiko gailuak diseinatzera zuzenduko da, gaixotasunak azkar diagnostikatu ahal izateko, eta medikamentuak dosifikatzeko gailuak eta mikroinplante biobateragarriak ere sortuko ditu, beste aplikazio batzuen artean. Jarduera horiek CIC microGUNEko gainerako ikerketa taldeekin elkar harturik egingo dira.\nEnergiaren arloan, laborategiak hainbat ildotan lan egingo du, horien artean belaunaldi berriko gailuen diseinuan, eguzki panel merkeagoak eta malguagoak egin ahal izateko, energia elektrikoa eskala txikian sortu ahal izateko.\nLaborategi berriaren kokapena ez da ausaz aukeratu, izan ere, Ikerlan-IK4k beste eragile ikertzaile batzuekin duen lankidetza estrategiaren barruan dago eta, horrenbestez, Garaia Berrikuntza Gunean duen lekua Mondragon Unibertsitatearekin eta hainbat enpresatako I+G unitateekin partekatuko du.\nIkerlan-IK4k esperientzia handia du mikro-nanoteknologien arloan, eta Europako sare eta batzorde espezializatu askotan duen presentziak berresten du hori. Nabarmentzekoa da Europako Batasuneko erakunde ikertzaile ospetsuekin duen lankidetza, eta Europako bost proiektutan duen partaidetza, horietako bitan liderra izanik.


Deskribapena: Hotel Park gero Nova Hotel 4 da Sharjah kokatua, hondartzatik gertu. Bertatik Sharjah aireportua hotelera bidaia egingo ez hartu ordubete baino gehiago. Inguruko dira guneak, dendak, merkatuak, bankuak, museoak erosketak. Hotela aldizka Dubai autobusa ertzean.\nHotel Nova Park Hotel Sharjah 1980an eraiki zen. 2009an, azken berritzeko egin zen.\nGelak: Turistek apartamentu Standart eta Studio ostatu dira. 250 gela guztiak balkoi bat eta aire girotua. Gelak izan telebista, telefonoa, satelite bidezko telebista, edaritegia, radio, hozkailua, seguru elektronikoak, eskalatzen.\nbainugela, dutxa, konketa, komuneko artikuluak, ispilu eta ile lehorgailua bat du. gelak lapiko elektriko bat, azukrea, kafea paketeak etortzen.\nGarbitu egunero, lihoa aldaketa - ordutegi bat. Gela-zerbitzua eskuragarri dago apartamentu hartan.\nhotel gela batean ezin duzu erre. 12 urtetik beherakoek egoteko ohe gabe doan. Baliteke Hotela ez jarri maskotak.\nHondartza: Nova Park Hotel 4 Distantzia hare hondartza pribatua da Gonbidatuak 400 m ordaindutako garraio zerbitzua eskaintzen dira, hondartzara ..\nHotel zerbitzuak eta instalazioak - karpa, koltxoiak, ohe eta toailak.\nBazkariak: Turistak elikagaien, "gosari", "erdi-taula" edo mota aukeratu ahal izango "pentsio osoa."\nHotela "Buffet" zerbitzua eta eskaintzen karta. Jatetxean nazioarteko plater eta balio arabiera sukaldaritza. Arratsaldez, gaikako autozerbitzuko sisteman egindako afariak.\nlobby kafetegi bat, zein plater tradizionalak eta esklusiboa, pintxoak, postreak, kafea eta alkoholdun edarien balio duena.\nGosaria jatetxean edo zuzenean ekarri apartamentu eskatuta zerbitzatzen da.\nInformazioa turistak: Hotel Nova Park Hotel 4 erlojuaren harrera mahaian langileek txandan. instalazio ugari eskaintzen ditu: tenplua hotelean, igogailua, ekipajea biltegiratze, denda bat, aparkalekua, seguru, garbitegia, tindategia, internet lobby batean. Emandako zerbitzuak: autoak alokatzeko, truke, garraio zerbitzua, VIP-zerbitzua, plantxa, zapata garbiketa, txangoak, josia bazkariak, txartel erreserbak, atezainaren zerbitzua, Haurtzaindegia.\nHotela zerbitzu enpresa bat antolatu zuen. ekipamendu teknikoa eta paper-bilera irekia gela lurraldean. Office ekipamendua da, negozio zentroan eskuragarri. a ordenagailu, inprimagailu, fax eta fotokopiagailu erabili ahal izango duzu.\nNova Park Hotel 4 hotela indoor igerilekua eta gimnasioa ezaugarriek. Gonbidatuak osasun club bisitatu ahal sauna eta jacuzzia.\nIritziak: altzari berriak, polita bainugela, etxetresna moderno: Turistak gelen egoera onean ospatzeko.\nGosaria zabala eta oso anitza da. Egunero, plater desberdinak izan daitezke. Europako eta Arabiar janaria eskaintzen dute.\nBeti barazkiak, fruta, pastak asko. zopak, patata (errea eta patata purea), babarrunak, zerealak, arroza, txahala errea, jogurt, gazi-krema, gazta, zukuak: gosaria lehen eta bigarren ikastaroak dira.\nhotel hurbil supermerkatu, jatetxe eta kafetegi non errusieraz ulertzen dira. Noiz plater bat ordenatzen doan tratatzen gutxi batzuk ekarri.\nTuristak bisitatu Hotel Nova Park Hotel, konfiantzaz jarri zion ona top bost.\nHotel "Lada Resort" (Togliatti): azalpena, berrikuspen\nBielorrusiako Hotelak: balorazioak, iritziak, deskribapenak eta iritziak. Hotel "Bielorrusia", Minsk: berrikuspena eta iritzia bisitari\nMoniatis 3 * (Txipre / Limassol) - argazkiak, prezioak eta berrikuspen\nMoldavia eta mahastiak\n5 Kemer Reach Hotel: iritziak, deskribapenak\nHotel Per Avel Beach Holiday Home 2 * (Goa, India): berrikuspena, deskribapena eta iritziak\nGuest House "Marina" (Adler): kokapena, gelak eta berrikuspen kopuru\nNola onena bila gurina perretxikoak prestatzeko: errezeta bat esterilizazio eta hainbat prozesuaren teknologia gabe\nPlastikozko leihoak magalean instalatzen\nViena: baltsak, zapore eta primerako giroa berrikuspenak\nAnton Chekhov "Ionych": lanaren laburpen laburra\nRump txuleta - zer da? Nola bazkari bat prestatzeko?\nMetal Akuafortea: Teoria eta Praktika\nBalio izena Rasul: zer nolako pertsona\nSun leihoak babesteko\nDandelion root onkologian: aplikazio eta minbiziaren tratamendua metodoa\nNola Grezia hegan - arazo garrantzitsu bat denean, bira bat aukeratzerakoan!


Agindu honek udal liburutegi publikoen arloan eskudunak diren edo alor horretako egitekoak esleituta dituzten Toki Erakundeei eta Udalei 2021. urtean dirulaguntzak ematea arautzen du. Dirulaguntza horiek Euskadiko Irakurketa Publikoko Sareko liburutegi sortu berrientzako liburu-funtsak erosteko izango dira.\nOrdainketa bakarra, dirulaguntza justifikatu ondoren.\nAraudia AGINDUA, 2021eko maiatzaren 26koa, Kultura eta Hizkuntza Politikako sailburuarena, Euskadiko Irakurketa Publikoko Sareko liburutegietako liburu-funtsak berritu edo/eta handitzeko dirulaguntzen 2021eko deialdia egiten duena.\n2021eko gastuak jasotzen dituen kontu-hartzailearen edo idazkari/kontu-hartzailearen Justifikazio Egiaztagiria aurkeztu behar da 2021ko abenduaren 31a baino lehen. Justifikazio Egiaztagiria (PDF, 1,06 MB)


Eskerrik asko //#Erribera13ko prentsa-oharra | #MAISON13\nEskerrik asko //#Erribera13ko prentsa-oharra\nabuztua 2, 2013 · by 2013bilbao\t· in Uncategorized.\t·\nErribera 13n parte hartzen dugun pertsona guztiok bilbotarrek eskaini dizkiguten babes, elkartasun eta samurtasun keinu guztiak eskertu nahi ditugu. Gehien bat, Alde Zaharreko auzokideena, beraiek baitira proiektu honen mamia eta eurak gabe iniziatiba hau aurrera eramatea askoz zailago izango bailitzateke.\nBide batez, etxe komunal honekiko euren interesa erakustera gerturatu diren bilbotar eta ez bilbotar guztiei ere gure eskerrik beroena helarazi nahi diegu. Ez dira bakarrak izan. Komunikabide ezberdinek ere bere egin dute albiste hau eta proiektuaz gehiago jakin nahi izan dute. Agian, orain arte, informazio jarioaren aldetik hermetiko samarrak izan gara, baina gure denbora hartu behar izan dugu egun lanpetu hauetan eta, nola ez, harreman mediatikoen gainetik pertsonen arteko harremanak lehenetsi nahi izan ditugu.\nAlde batetik, bistakoa da denbora tarte txiki bat behar dugula jaio berria den espazio hau “apuntalatzeko” eta “finkatzeko”. Bestetik, egoera finkatu behar dugu ilusioz betetzen gaituen abentura amankomun honen etorkizuna ziurtatzeko.\nLanez eta atonketaz betetako egun gogorrak izan ditugu. Itxita egon gara, aste batzuk daramatzagu eraikinean eta bakarrik aurreko larunbatean publiko egin genuen errealitate berri hau. Hala ere, egun gutxiren buruan pertsona guztiek espazio hau propiotzat senti ahal izan dezaten ateak zabalik izatea espero dugu.\nKrisi ekonomikoa, langabezia eta etxebizitza batera iristeko ezintasunak hiri honen arazo errealak izaten jarraitzen dute. Erribera 13 ez da jaio gaitz hauen alternatibak bilatzeko bakarrik, bere presentzia hutsak zorigaitz errepikakor hauetara kondenatzen gaituen eredu ekonomikoaren gaineko eztabaida pizten du.\nGure erreferentziak argiak dira eta, norbaitek ikertu nahi izango balu, erraz antzeman daitezke. Catalunyan PAH-aren Obra Sozialak aurrera eramandako errealojoen kanpaina, zeinetan banketxe eta espekulatzaileenak diren zortzi etxebizitza bloke berreskuratu diren edo duela urte batzuetatik hona Sevillan sortzen joan diren “Korralak”. “Ez argirik, ez urik, ez beldurrik” lemapean etxebizitza duin baten aldeko emakumeen borrokaren izaera komunitarioa markatu duten Auzokideen Korralak. Italiaren ispiluan ere islatzen dugu gure burua. Bertan “Lotta per la Casa” mugimenduak 70ko hamakardatik gaur egunera arte okupazioak burutu ditu. Roman, esaterako, 2012 eta 2013. urteetan, gutxienez 21 eraikin okupatu izan dira. Hainbat familien etxebizitza dira baina dokumentazio eta formakuntza gune bezela ere funtzionatzen dute. Horrela, auzoen gizarte bizitzaren ardatz bihurtu dira.\nInongo ez inoren zaintzarik behar gabe eta erabateko horizontaltasunetik abiatuta, gainezka egin duen bilbotarron zorrak eta bizi dugun emergentzia ekonomikoak eraman gaitu obedienteak ez diren baina bidezkoagoak diren alternatibak hartzera.\nEtxe handi hau ez dago etxebizitzaren problematikan bakarrik oinarritua. Sinergiek eta elkarguneek bat egiten duten toki bat sortu nahi dugu. Formakuntza eta ikasketa alternatibak sorleku izango den espazio bat. Baita enpleguaren beste gestio eredu batzuena ere. Ez dugu leku iragazgaitz eta mugiezin bat eraiki nahi, elementu ezberdinen katalizatzailea izatera heldu nahi dugu. Beste etxe komunal berriak irudikatu eta eraikiko diren abiapuntua.\nOrain arte abandonatuta eta orain askatua izan den eraikin hau, laster eraikin abegitsua ere izango da. Bilbotar guztiak parte hartzera eta proiektu amankomun honen parte izatera gonbidatzen ditugu.\nLaburpen hitzak: bilbao2013,erribera13,eskerrik asko,etxe komunala\n← #Erribera13 eraikin aske berria // etxebizitzak\nRecursos necesarios →


Urkullu eta Uriarte Araba Euskerazeko arduradunakaz egon dira - bizkaie.biz\nBizkaie! 2019-06-12 08:01 Euskerea berbagai\nAntolatzaileek publikoaren inplikazinoa eta parte-hartzea sustatu nahi izan ditue.\nIñigo Urkullu lehendakaria, Cristina Uriarte Hezkuntza sailburuagaz batera, Araba Euskerazen arduradunakaz batzartu dira gaur Lehendakaritzan. Aurten, bagilaren 16an, Arabako ikastolen aldeko jaia Armentia Ikastoleak antolatu dau eta Gasteizen izango da.\nKontuak kontu, antolatzaileek publikoaren inplikazinoa eta parte-hartzea sustatu nahi izan ditue, aurten jentearen aktibazinoa Araba Euskerazen ezaugarri eta gako nagusietariko bat izan daiten: Aurten GERTU da Araba Euskerazen leloa, eta horixe gorpuztu nahi dogu, guztiok alkarrengandik gertu egon gaitezan, uriko zenbait talde eta kolektiboren parte-hartzeagaz. Adibidez, Gasteiz Kantuz eta Afanis-Ras izango dira gure alboan, betibe euskerea egunerokotasunera hurreratzeko eta haren erabilerea ohikoa izan daitela sustatzeko.\nMusikeari jagokonez, Joselu Anaiak ez dira faltako eta Armentian izango dira Skabidean eta Ze esatek! taldeak be. Gainera, munduko musikek be lekua izango dabe egunean zehar, Kolonbia, Bolivia eta Saharako doinuakaz gozetako aukerea egongo da Armentiako zelaietan.\nArmentia Ikastolan bertan txikiek Erronkan, ginkana moduko batean, parte hartu ahal izango dabe, Imanol Iturriño magoak truku harrigarriak egingo ditu, bertsolariek berbakaz olgauko dabe eta herri bazkaria be izango da.\nPrado parkean, Potx eta Lotx pailazoak izango dira protagonista, baina eurekaz ibiliko dira Kittu txarangako kideak be. Eta lehen aldiz Arabako Ikastolen jaian, Osakidetzak lehen sorospenenei buruzko tailer bi antolatuko ditu 8 urteko umeentzat.\nMineral inguruan, Eusko Label izeneko zonaldea egongo da. Gauekoak udal programak lau jarduera ezbardin atondu ditu bertan –beste sei egingo ditu gainerako zonaldeetan– eta Arabako Artisauek euren produktuak aurkeztuko ditue.\nBarrikuntzen artean, gastrotonbolea nabarmendu behar da: zozkatu egingo dira bazkariak Arzak eta Matxete jatetxeetan, asteburuko egonaldiak eta Eusko Label produktuak. Eta hori guztia 5 euroko boletoakaz.\nArratsaldeko 17:30ean, Prado parkean, Oxabi Erromeria Taldearen musikea.\nAurten Araba Euskaraz antolatzea egokitu jakon Armentia Ikastoleak iragarri dauenez, egunean zehar batuko dan dirua beka sistema bat sortzeko erabiliko da. Laguntza sistema horri esker, Ikastolako ateak zabalik egongo dira Gasteizko familia guztientzat, euren egoera ekonomikoa ez baita muga edo oztopo izango seme-alabak bertan matrikuletako. Ikastoleak irakaskuntza eredu inklusiboago batera jo nahi dau azaldu dabe. Gainera, batuko dan dirua bertako hezkuntza proiektua indartzeko eta kirol instalazinoak hobetzeko erabiliko da.\nBEREZIA: Araba Euskeraz 2019


Sakoneko aldaketarik ezean, pauso bi aurrera eta bat atzera\nKirola da gizon eta emakumeen arteko berdintasunik eza gehien nabarmentzen den esparruetako bat. Pitzadura hori hamaika faktorek elikatzen dute: jaiotzen garen unetik bertatik neska eta mutikoak berdin ez gizarteratzea –sozializazio modelo diferenteak–, kirolak itsatsirik dituen baloreen aurrean maskulino-femenino estereotipoak gailentzea, komunikabideetan urri agertzea eta emakumezkoen kirolean profesionaltasunik apenas egotea, besteren artean. Hainbat autorek dioen bezala, “berdintasunaren ameskerian” bizi gara. Maiz horren kontzientziarik ez izan arren, desberdintasunek indarrean jarraitzen dute, emakume kirolariek gainditu beharreko trabak medio. Agian ez dira hain ageriko oztopoak, zeharkakoak baizik, baina neskak kirolera atxikitzeko orduan berebiziko garrantzia dute.\nKirolean aurrera egin duten neska asko sexu bakoitzari lotutako estereotipoei ostikoka aritu dira etengabe. Hope Solo ageri da argazkian, AEBetako selekzioko atezain handia.\nLARRUN honetan ideia bat nabarmendu nahi genuen: jende baten ahaleginari esker berdintasunaren alde pausoak eman dira azken urteotan, baina, tamalez, kirol arloan (ere bai) hutsune asko dago oraindik betetzeke. Ordea, EHUko irakasle Matilde Fontechak Berdintasuna kirolean: erronka berriak pasa den hilean Bilbon egindako jardunaldietan zuzendu zizkigun hitzek balazta zapaltzera bultzatu gaituzte: “Ohikoa da esatea hoberantz goazela, gero gehitzeko gauza asko dagoela egiteke. Ez dezagun geure burua engainatu, hortik jota nekez aldatuko dugu egoera. Hel diezaiogun auziari feminismoaren ikuspuntutik. Kirolak ezinbestekoa du sakoneko eraldaketa, humanizatu eta emakumeen gaitasunei buruzko bere antigoaleko sinesmenak moldatzea. Hausnartu egin behar dugu gizarteko esparru guztietan berdintasunaren arloan gertatzen ari den atzerapausoaz, neosexismoaren azaleratzeaz, ‘sexu ederraren’ idolatriara itzultzeaz, eta atzeraldi hori kirol jardueran agertzeko moduaz. Kirol-erakundeetan emakumeak gutxiengo gisa hartzen dira, eta ez gizonen eskubide berberak dituzten herritartzat. Generoa eraikuntza kultural bat dela kontuan hartuta, kirolaren eta genero-rolen arteko erlazioari heldu behar zaio, eta gizarte-harremanen sistemak nola funtzionatzen duen aztertu, sistema horrek emakumeak gizonak baino okerrago kokatu eta femeninotasun eta maskulinotasunaren kontzeptuak zehazten dituen heinean”.\nHorretan ahalegindu gara, Eusko Jaurlaritzak 2010ean plazaratutako Goi mailako emakumezko kirolarien egoeraren azterketa genero ikuspuntutik txostena (pdf) abiapuntutzat hartu eta haurtzaroraino bidaiatuz, gogoan izanik neska eta mutilak jaiotzatik sozializazio modelo desberdinen arabera hezten direla, eta horrek eragina duela gerora bakoitzak ariketa fisikoa eta kirolarekiko izango duen jarreran, zenbait adituk azaldu duenez. Ainhoa Azurmendi izan dugu bidelagun, Avento aholkularitza enpresako kide, kirolari, berdintasun gaietan aditu eta aipatu ikerketa-lanaren egileetako bat. Halaber, elkarrizketa egin diogu Mikel Ibargoien Info7 irratiko Kirol leihoa saioaren gidariari, eta zenbait emakume kirolariren testigantzak ere jaso ditugu, entzundakoak batzuk, han hemen arrantzatutakoak besteak.\nKirolerako sarbidea, haurtzarotik mugatua\nHalaber, emakumeei kirolerako sarbidea haurtzarotik mugatzen zaiela eta horrek jarduera fisikoaren “efektu onuragarri eta pozgarrietatik kanpo” uzten dituela nabarmendu dute Ainhoa Azurmendi eta Juan Manuel Murua azterketaren egileek: “Sartzea lortzen dutenean ere, haien lorpenak gutxietsiak izaten dira eta ageri-ageriko diskriminazioa jasaten dute; esaterako, kirol erakundeek baliabide gutxiago ematen dizkiete, eta kalitate txarragokoak gainera”.\nGoi-mailako kirolariek izan dituzten oztopo eta zailtasunak ezagutze aldera, derrigorrezkoa da aspektu psikosozial guztiak kontuan hartzea, Jaurlaritzaren azterketak azpimarratu duen bezala:\nSozializazioa: Neskato eta mutikoek sozializazioaren bitartez ikasitako jokabideez gain, sexu bakoitzari lotutako estereotipoek ere eragina dute kirol mota aukeratzean eta aukeratuko duten kirolaren iraupenean. Geroz eta gehiago dira estereotipoak bazter batean utzi eta berez gizonezkoentzat ei ziren kirolak praktikatzen dituzten emakumeak. Dena den, kirol hauetan parte hartzen duten emakumeen aldetik jarrera maskulino bat espero da gaur egun ere.\nEstereotipoak: Maskulinitatearekin lotutako estereotipoak ez bezala (oldarkortasuna, lidergoa, anbizioa, lehiakortasuna, erresistentzia…), emakumeari atxikitzen zaizkionak (esanekoa izatea, amatasuna, pasibotasuna, menpekotasuna, samurtasuna...) ez dira kirol-errendimendu handiko aktibitatearekin lotzeko moduko ezaugarriak. Ondorioz, lehiaketazko kirola gizonezkoen ezaugarriekin identifikatu izanak gatazka eragin du errendimendu-kirolean ari diren emakumeengan.\nMaskulinizazioa: Emakume kirolariek maskulinizazioa betebehartzat dute kirol arloan emaitza onak eskuratu nahi badituzte; emakumezko kirolari batzuek, maskulinizazioa gorputzeko muskuluak lantzearekin lotzen dute, feminitatea galduz. Eta haien feminitatea ziurtatzeko, bere burua ‘apaintzen’ dute belarritako, makillaje, takoi eta antzekoen laguntzaz.\nEgiturak eta erakundeak: Emakumeak egiturazko eta antolaketazko zenbait oztopori egin behar die aurre kirol ibilbidean, batez ere federazioei eta klubei dagokienez, kiroletan parte hartzea zailtzen die-eta: gizonezkoek baino babes ekonomiko txikiagoa jasotzen dute, ordutegi eta instalazio txarrenak ematen zaizkie, okerren prestatutako entrenatzaileak...\nBabesa: Goi-mailako kirolari izatera iritsi diren emakumeak, edo kirola izugarri maite duten emakumeak izan dira, desberdintasunez betetako inguru baten, kontziente edo inkontziente izanda, oztopo guztiak gaindituz aurrera egin dutenak, edo kirol arloan dituzten gaitasunekin ohartuta, familiaren eta egituraren laguntza izan dute. Guraso askok, kontuari garrantzi handirik eman gabe, ontzat ematen dute haien alabek kirol-jarduna alde batera uztea. Alabek eurek onartzen dute kirola gaztaroko kontua baino ez dela, ez dutela etorkizunean lanbide izango, eta geroari begira errentagarriagoak izango diren ekintzetan ematen dute denbora.\nProfesionalizazioa: Eliteko kirolaren eredu hegemonikoak irentsi egin ditu goi-mailako emakumezko kirolari asko; nahiz eta ez diren jasandako desberdintasunez jabetzen –dauden lekura heltzeko jaso dituzten laguntzak medio–, badira kontraesanak haien adierazpenetan. Profesionalizazioari buruz hitz egitean, adibidez, “utopia” bat dela onartzen dute.\nEreduak eta komunikabideak: Emakumeentzako eredu eta erreferente faltak ere badu eragina neskatoengan geroari begira. Hedabideek nesken lehiaketen berri ematea ezinbestekoa da haien lorpenak ikusarazi eta emakumeak kirola egitera bultzatzeko, sarri ez baitaukate nori begiratu.\nDenbora, gakoa: familia, lana, ikasketak...\nEmakumearen eta kirolaren arteko harremana hainbat faktorek zehazten dute. Gizarteak, komunikabideek, familiak eta abarrek norbere aukerak baldintzatzen dituzte, emakumezko kirolariekin egin zen talde elkarrizketa oinarri duen Kirolak maskulinizatu egiten al du? (M. Lasarte, 2007) ikerketak jasotzen duen moduan: “Oraindik ere, neskentzat oso garrantzitsua dira bizitza sentimentala eta familia, zeina gainontzeko guztiarekin uztartu beharra dagoen”. Halaber, emakumezko kirolariek eurek eta haien senideek uste dutenez ikasketek kirolaren aurretik egon behar dutela, “ez da harritzekoa ekintza biak uztartzeko denbora falta aipatzea kirola uzteko arrazoi nagusien artean”.\nJaurlaritzaren azterketatik hartutako zenbait datu:\n- Ikerketan parte hartu duten emakumeen %50ek dituzte goi mailako ikasketak. Gizonetako bakarrak ere ez; hauen artean, %78k erdi-mailako ikasketak eta %22k oinarrizkoak dituzte.\n- Emakumeen %77,7k eta gizonen %63,3k uste dute ikasketak eta goi-mailako kirola uztartzea arazo bat dela.\n- BAT (Basque Team) fundazioan beka duten gizonen %16,6k eta emakumeen %30,7k lana dute. Lana duten emakumeen %50ek eta gizonen %33,3k denbora partzialean egiten dute.\n- Gizonezkoen %46,6k eta emakumeen %100ek uste dute amatasuna arazoa dela goi-mailako kirolarientzat.\n2012ko Joko Olinpikoetara eraman zituen hegaldian, Australiako emakumezko saskibaloi jokalariek “turista klasean” bidaiatu zuten; gizonezkoek, aldiz, “lehen klasean”. Eta Japoniako futbol jokalarien kasuan, gauza bera.\nEspainiako Futbol Federazioak, 126 milioi euroko aurrekontutik, %1 baino gutxiago zuzentzen du emakumezkoen futbolera. Estatuko lizentzia kopuruari dagokionez, %5 dira emakumezkoak.\nZerbait aldatzen ari da. Gehiago nahi dugu!\nEmakumezkoen kirola bistaratzea helburu, hainbat ekitaldi egin da uztailean Gasteizen, Zerbait aldatzen ari da. Gehiago nahi dugu! lelopean. Berdintasunaren aldeko lanak fruituak eman dituela nabarmendu dute kirolariek, diziplina batzuetan lortutako emaitzek erakusten dutenez. Hala ere, gisa honetako ekimenak oraindik ere beharrezkoak direla diote: “Agian, egunen batean, eskatu gabe helduko zaigu lortutakoaren aitortza. Gaur gaurkoz, baina, instituzioei eta orohar gizarteari ematen diegu testigua, euren babesik gabe oso zaila dugulako aurrera egitea. Pausoak pauso, ez gara konforme. Hedabideetan presentzia eta aitortza izatea garrantzitsua da, baina oinarrizko kirolean hasten den lan horrek patroi bat izan behar du, kirolarien baldintzak hobetuko dituen planifikazio zehatza”.\nKanal hauetan artxibatua: Generoa | Hedabideak | Kirola


Kareletik - Wikipedia, entziklopedia askea.\nKareletik 1984 urtean Anjel Lertxundik eginiko euskal filma da. Gipuzkoan grabatu zuten.\nFelipe Barandiaran Mujika\nRaúl Fraire (en)\n[[Kategoria:Raúl Fraire (en) antzeztutako filmak]]\nEuskarazko elkarrizketak dituen inoizko hirugarren pelikularik ospetsuena izan da: 11.516 ikusle izan zituen, 22.107,93 €-ko kopurua bilduz\n"Maria Auxiliadora" itsasontziaren tripulazioak arrantzari eta kontrabandoari ekiten dio. Tripulazioaren arteko harremanak korapilatsuak dira dirua eta maitasun arazogatik. Gainera, itsasoan zeudela, guardian zegoen marinela kareletik botatua da.\nPatxi Biskert: Jose\nJuan Mari Atorrasagasti\nZuzendaritza Anjel Lertxundi\nGidoia Anjel Lertxundi eta Usoa Urbieta\nEkoizlea Jesus Acin eta Fernando Lopez Castillo\nMusika Angel Illarramendi\nArgazkilariak Ángel Luis Fernández\nEdizioa Juan Ignacio San Mateo, Esperanza Cobos eta Javier Cobos\nApainketa Iñaki Caballero\nEfektu bereziak Fernando P. Ezkurra\nAzken aldaketa 8 iraila 2020(e)an, 12:11(e)tan


Alderdi berri bat, orain artean ez bezalakoa eta gainerako alderdien egitura antzekoarekin • ZUZEU\nArgigarria da Ramon Solak sinatzen duen artikulua, Ezker Abertzaleak bere historian zehar inoiz erabili ez duen antolaketa molde bat proposatuko delako, zuzendaritzari dagokionean bederen, Bilboko Euskaldunan egingo duen aurkezpenean. Zutik Euskal Herria eztabaidarako txostenean agertzen zuen bezala, ez da alderdiaren berrantolaketa soila izango astelehenekoa, “kultura politiko”aren aldaketa baizik.\nZentzu horretan, argigarria da, militanteen figuratik afiliatuaren figurarako emango den aldaketa. Aurrerantzean, eta inoiz ez bezala, Ezker Abertzaleak afiliatuak izango ditu. Horrela, Ezker Abertzaleak egitura publiko antolatu bat izango du eta afiliatuak bertako dagokion organoetan eztabaidatu eta alderdiaren ekintzetan parte hartu ahalko du. Betebeharren artean kuota ordaintzea edota estatutuekin bat egitea eskatuko zaio.\nKuoten gaia aipatuta, afiliatuen diru-sarrera horiek eta aparteko donazioak izango dira Ezker Abertzaleak aurkeztuko duen alderdi berriaren aktibo finantziero nagusiak, ez baitu patrimoniorik izango abiarazterako orduan.\nZuzendaritzan ere aldaketak\nFinantzaketa eta afiliatuen antolaketaz gainera, berritasunik ere badakarte zuzendaritzari dagokionean estatutuek. Horrela, zuzendaritzako organo nagusia Biltzar Nazionala izango da, 300 lagun inguruk osatuko dutena. Honek ildo ideologiko eta politikoak zehaztuko lituzke, eta kasuan, baita estatutuen aldaketa ere.\nHau lau urtean behin batuko litzateke, eta baita modu berezian ere, hala eskatuko balitz. Hau biltzen ez denean, Asanblada Nazionala izango da organu gorena, eta honek, aurrekontuak eta aliantzak eta itunak berraztertzea izango du helburu.\nEgunean eguneko jardunerako, 25 laguneko exekutiba nazional bat egongo da: hilabetean behin bilduko da eta alderdiaren dinamizazioaz arduratuko da.\nIdazkari nagusiaren figura berria da Ezker Abertzalearen egitura politikoetan. Buruzagi historikoak izan dituen arren, izendatutako idazkari nagusirik ez duela izan iruditzen zait, eta alde horretatik, berritasuna dakar proposamenak. Hau kongresu nagusiak izendatuko du, lau urterako, asteleheneko estatutuen arabera.\nAldaketa honek baina, irekiko al dizkio alderdi legal izateko ateak?\nBatasunaren zalantza (El Correo)\nEzker Abertzaleak ETAren biolentzia salatuko du (Diario Vasco)\n300 delegatuko Kongresu Nazionala (Gara)\nIrudia | Ezker Abertzalearen alderdi berriaren oinarriak | Google | LGPL\nalderdia, ezker abertzalea, politika\n2 pentsamendu “Alderdi berri bat, orain artean ez bezalakoa eta gainerako alderdien egitura antzekoarekin”-ri buruz\naberri 2011-02-06 13:55\nAlderdi legal izateko ateak ireki, ez dakit, baina gutxienez itxi ez dizkio isten…\nArgi dagoena da Gobernuak ilegalizazio prozesua martxan ipiniko duela bai edo bai.\nAlbistean aipatutakoak uste baina garrantzia gehiago dauka. Auzitegi Gorenak aurrez ilegalizatutako alderdi baten eratorria dela esateko hainbat gauza izan behar ditu kontutan.\nHori gerta ez dadin, Ezker Abertzaleak antzekotasun horiek aldatzea erabaki du, partidu berdina dela esan ez dezaten.\nHonekin esan nahi da ezingo dutela ilegalizatu? Ba ez, baina gutxienez zaila jarriko diete epaileei. Bestetik, Gorenak badu beste aukera zikin bat; epaila atzeratzea… hauteskundeen ondoren arte.\nTweets that mention zuzeu.com — Alderdi berri bat, orain artean ez bezalakoa eta gainerako alderdien egitura antzekoarekin -- Topsy.com 2011-02-06 18:05\n[…] This post was mentioned on Twitter by Mikel Iturria, zuzeu and errekalo, Rober Gutiérrez. Rober Gutiérrez said: RT @zuzeu: Alderdi berri bat, orain artean ez bezalakoa eta gainerako alderdien egitura antzekoarekin: https://zuzeu.eus/?p=21106 […]


Eguraldi nahasia ondorengo egunetan - - Tolosaldeko ataria\nEguraldi nahasia ondorengo egunetan\nIker Ibarluzea 2019-11-01 05:57\nGiro nahasia izango dugu gaurkoan. Hego haizea ibiliko zaigu baina goietan sartuko den aire hotzarekin ezegonkortasuna areagotu egingo zaigu. Arratsaldean euri zaparradak ugaritu egingo zaizkigu, ekaitz kutsukoak gainera.\nTenperaturak nahiko epelak izango dira, 20 graduren ingurukoak maximoak.\nAsteburuan, giro nahasiarekin jarraituko dugu. Larunbat goizean oraindik ere giro nahiko lasaia izango dugu, hodei eta ostarteekin eta euri pixka batekin. Eguerditik aurrera ezegonkortasuna handitu egingo da eta iluntzean fronte baten etorrerarekin euri dezente botako du. Haizeak zakar joko du eta tenperatura maximoak 16-18 gradutan ibiliko dira.\nIgandean, goizean zaparrada mardulak botako ditu etengabe, litro dezente utziz. Ondoren, atertzen hasiko da eta egunaren amaieran ostarteren bat zabalduko da. Haizeak mendebaldetik zakar joko du eta tenperatura maximoek behera egingo dute, 15 gradutan errendituz.\nAstelehenean, oraindik ere giro nahasiarekin jarraituko dugu, mendebaldeko haizearekin. Goiz partean lasaiago ibiliko da baina arratsaldean zaparradak itzuliko dira. Tenperaturak antzeko balioetan edo zertxobait gorago ibiliko dira, haizeak indar pixka bat galduko duelako.


Herritarren Arreta, Erregistroa eta Estatistika -> Alta jaiotzaren araberako biztanleen erroldan\nAlta jaiotzaren araberako biztanleen erroldan\nJaioberria den pertsona bat biztanleen udal-erroldan izena emateko eskaera egitea, izena emateko prozedura arruntaren bidez egiten ez denean (Estatistikako Institutu Nazionalak jaiotzaren agiria bidaliz).\nJaioberriaren aitak edo amak edota senide batek.\nOrdutegia: astelehenetik ostiralera, 08:00etatik 15:00etara.\n- Eskatzailearen NANa, pasaportea edo bizileku-baimena.\n- Jaioberria agertzen den familia-liburua.\n- Aita eta ama etxebizitza horretan bizi direla agertzen ez bada, bertan agertzen ez den pertsonaren zaintza eta babeserako epaiaren edo baimenaren fotokopia beharko da.\n-Jaiotzaren alta emango da, baldin eta gurasoek eskatzen ez badute EINek jakinarazten duenean.\n1. Aurkeztu beharreko inprimakia eta agiriak biltzea.\n2. Agiriak egiaztatzea.\n4. Agiriak fotokopiatzea/eskaneatzea.


Ikasketa gogorra - Aintzinako lanbideak\nBaserri inguruko lanbideak/\nFerratzeko instalazioen bilakaera\nPerrak egiteko kontratuak\nBeste lanbide asko bezala, duela lau edo bost hamarkada, ferratzaileen lanbidea adituak jardunean ikusita eta horiei laguntzen ikasten zen. Aurrerago, ikastunak lan errazak egitera pasatzen ziren, eta eskarmentu handiagoa eskuratzen joaten ziren heinean, lanbideko berezko lanak egiten hasten ziren. Gehienetan, ikastunak bere etxetik kanpo joan behar izaten zuen lanbidea ikastera, eta bidaiak nahiz mantenua bere poltsikotik ordaindu behar izaten zituen, ez baitzioten joan-etorriengatik ezer ordaintzen. Kasu batzuetan, maisuari aldez aurretik hitzartutakoa ordaindu behar izaten zioten.\nFerratzaileen soldata antzeko lanbideetan irabazten zen tankerakoa izaten zen, nahiz eta langile autonomoak izan eta animaliak zauritzeko arriskua izan. Gaur egun, jarritako ferra bakoitzeko 5 euro inguru (800 pezeta) kobratzen dituzte. Esan beharra dago ferra bakoitza behar bezala, patxadaz, jartzeko, 20 eta 25 minutu bitartean behar izaten dituztela.\nAskotan ez zuten albaitariekin oso harreman onik izaten, azken horiek bidegabeko lehia egiten zietela baitzioten. Liskar horren arrazoia honakoa da: ferratzaileek beren titulu akademikoa ere bazuten, eta horietako batzuk, 1950eko hamarkada hasieran Madrilera joan behar izan ziren hainbat froga egitera ("han ez zegoen aziendarik, galderak baizik" esan zigun ferratzaile zahar batek). Froga horiek gainditu eta gero, lanbidean aritzeko titulua eskuratzen zuten. Hala ere, lanbidean aritzea errazagoa egiten zitzaien, urtero herriko albaitariari diru-kopuru bat ordaintze bazien.


Ellori buruz egiten ez diren galderak Martech Zone\nEllori buruz egiten ez diren galderak\nAstelehena, iraila 29, 2014 Astelehena, iraila 29, 2014 Douglas Karr\nZiur nago norbaitek galdera hauek egiten dituela, baina sastada bat emango diot, hala ere, aurkitu ez ditudalako. Sartu nintzen da nahiko goiz - nire lagunari eta marketineko teknologiako adikideei esker, Kevin Mullett.\nBerehala, sare txikiaren barruan ibili nintzen eta sekula ezagutu ez nituen pertsona harrigarriak aurkitu nituen. Partekatzen eta hitz egiten hasi ginen ... eta oso harrigarria izan zen. Norbaitek Ellok hori zuela komentatu zuen sare usain berria. Asteburuan, Facebooken baino denbora gehiago egon nintzen bertan ... batez ere irudiak ikusten eta jendea ezagutzen.\nZergatik behar dugu Ello?\nElloren inguruko berehalako zalapartak eta hazkunde masiboak gauza bat esaten dit: Ditugun sareekin ez gaude gustura. Pertsona batzuk Ellok adopzio masiboa ez izatean oinarritzen dira, beste batzuk ezaugarrietan oinarritzen dira. Biei puntua falta zaie. Ez da adopzioa eta ez ezaugarriak, baizik eta sareak gizakien arteko komunikazio hobea eta osasuntsua sustatzen duen ala ez.\nEllo Erantzuna al da?\nEz, nire ustez ez. Badakit Ello beta dela, baina argi dute beraien ikuspegia zein den manifestu bat idazten:\nZure sare soziala iragarleena da. Partekatzen dituzun mezu guztiak, egiten dituzun lagun guztiak eta jarraitzen dituzun esteka guztiak jarraipena, grabazioa eta datu bihurtzen dira. Iragarleek zure datuak erosten dituzte iragarki gehiago erakutsi ahal izateko. Erosi eta saldu den produktua zara.\nEz du hori adierazten, baina pixka bat parafraseatuko dut eta Ellok uste du korporazioen dolarrekin lotzea agortzea dela, enpresak direla etsaia.\nOker daude. Gizakiek egunero izaten dituzte harremanak negozioekin, produktuekin eta zerbitzuekin, eta gehienok eskertzen dugu harreman horiek. Erosi ditudan produktuak eraikitzen dituzten enpresak ez dira nire etsaia, nire laguna izatea nahi dut ... eta haiekin dudan harremanean sakondu nahi dut.\nNahi dut entzutea, erantzutea eta pertsonalki komunikatzea niri interesatuko zaidala dakitenean.\nSare sozialen marketinak huts egiten digu\nFacebook-en lehen garaietan, enpresei orrialdeak konfiguratzen zitzaizkien beren komunitatea eraikitzeko eta estimatzen zituzten markekin jendeaz harago harremanak sustatzeko. Sare sozialen marketinaren promesa zen: ez genituen iragarkiak mundu guztiaren aurrean jarri behar eta eten-inbutu batetik behartu behar izan genituen salmenta batzuk estutu nahian. Enpresak eta kontsumitzaileak elkarren artean komunikatu daitezke baimenetan oinarritutako interfaze ederrean.\nGure komunitateak eraiki eta konpromisoa hartu genuen ... eta orduan Facebookek alfonbra atera zuen gure azpitik. Gure orrien eguneratzeak ezkutatzen hasi ziren. Orain behartzen gaituzte konpromisoa eskatu duten pertsonei iragarkiak ematera!\nSare sozialen publizitatea da de facto merkaturatze estandarra - aldatu gabe, zuzeneko posta elektronikoko lehen artikuluak, egunkarietako lehen iragarkiak edo lehen bilaketa-motorreko iragarkiak arreta kendu ziguten zaintzen genuen edukitik. Sare sozialetako publizitateak huts egin du.\nDesberdina da Ello?\nEllo erabiltzeko pare bat egunera, atzetik etorri zitzaidan @gizartea. Ni jarraitzen nauen edozeini buruz jakin-mina dut eta, beraz, klik egin eta berehala egin nuen grimaz. Ausdom logotipoa da eta haien eguneratzeak beren produktuak bultzatzen ari dira. Uf ... lehen SPAMak Ello jo du. Zalantzan nago Ausdom hango lehen marka dela, baina haiek izan ziren nirekin jarraitu zuten lehenengoak, beraz, aipamena lortu zuten.\nNire iragarpena da Ello marka kontuekin (Twitterrek bezala) gaindituko duela orain, bereizketarik edo mugarik gabe. HAU da arazoa, lagunok. Markekin harremanak sortu nahi baditugu ere, ez dugu eztarritik botatzea nahi. Sare sozialetan datuen erosteak eta saltzeak ez nau kezkatzen (nahiz eta gobernuak horretara sartzeak izugarri beldurtzen nauen), sare sozialen marketin txarraren abominazioa da akatsa ematen didana. Ello laster gainditu eta suntsitu egingo da jendeari buruz hori egin eta markak eduki ezean.\nBehar dugun Sare Soziala!\nGustura egingo dut eman edozein marka nire datuak, betiere, erabiltzaile eta marketin esperientzia hobearen truke ematen badizkiet. Ez dute erosi beharrik. Ez dut nahi enpresa batek plataforma batean izena eman eta nirekin hizketan hasteko gai izatea. Pasiboki lehen mugimendua egin arte itxarotea nahi dut.\nEllo ez da erantzuna eta ez da izango beraien manifestuaren arabera. Baina ez dago zalantzarik aldaketa goseak garela! Twitter, Facebook, LinkedIn eta Google+ ez den beste zerbait behar dugu. Sarea nahi dugu, non jartzen duten mugak dauden kontsumitzaile arduraduna marketinari lagundu harreman errespetagarriak eraikitzea bezeroekin, irtenbideekin eta bezeroekin.\nEnpresek sare mota hau finantzatuko lukete. Enpresek milaka dolar ordaintzen dituzte sare sozialetako elkarrizketen jarraipena egiteko eta haiei erantzuteko tresnengatik, ziur aski harpidetza kuota bat ordainduko diete kontsumitzaileei doako interfazea eskaintzen duen sare bati, baina baimenetan oinarritutako harremanak sortu eta hazi ahal izateko. PS: Behin horrelako produktu bat inkubagailu batera bota nuen eta hura gainditu egin zen. Eraikitzeko finantziazioa izatea gustatuko litzaidake!\nBidali nazazu gonbidapena sare hori aurkitu baduzu!\nTags: ausdomelloello manifestuairagarki sozialaksocial mediasare sozialen iragarkiaksare sozialen publizitateaSocial Media Marketinggizarte sareaspam\n2014ko Enpresen Estatistikak eta Joerak Sare Sozialetan\nSep 29, 2014 11: 11 AM\nSep 29, 2014 11: 27 AM\nAldatu ezean, "ordaindutako twitter" klona zela zirudien.\nSep 29, 2014 2: 25 PM\nBeraz, bitxia. Ez nekien non jarri honen iruzkinak. Hona hemen Ello-n zauden froga: https://ello.co/douglaskarr/post/-mvhqyaB9IYOQ2PwFAu6hA\nUrratsa 6, 2014 at 9: 29 AM\nBadakit gizon zaharra naizela, ezkutuan espero baitut jendea zerbait ordaintzeko prest egongo balira askoz ere eduki hobeak izan ditzaketela konturatuko direla.\nUrratsa 6, 2014 at 10: 02 AM\nHan nago zurekin!


Etxeko lanak klasean egindako gauzak finkatzeko, etxean egiteko bidaltzen dizkiguten lanak dira. Etxeko lanak, arazo asko sortzen dituzte. Leku askotan pentsatzen dute etxeko lanak denbora asko kentzen dutela, grebak eta guzti egon dira, adibidez, Frantzian.\nIkasleen etorkizunerako zer da hobe? Etxeko lan asko, ala gutxi?\nIkasmaila neurtzeko frogetan, emaitza hoberenak dituzten lekuek oso metodologia ezberdinak dituzte.\nAdibidez, Korean ikasten duten ikasleak, oso arduratsuak eta azkarrak dira.\nBaina nota ez da bizitzan gauzarik inportanteena. Korean ikasle gehienak ez dira zoriontsuak.\nKlaseak amaitzerakoan, ikasle gehienek akademietara joan beharra sentitzen dute eta etxera ailegatzerakoan, askorentzat, gaueko hamarrak izaten dira. Baina hor ez da amaitzen haien eguna. Gero, oraindik ere haien etxeko lan guztiak egin behar dute eta ikasi ere bai, gainera Korean, nota hoberenak ateratzeko, lehiakortasun handia dago.\nArazo honek, ordain handia eskatzen die bai ikasleei eta bai haien familiei ere.\nKorean, hainbat nerabe, haien burua hiltzen dute arazo hauengatik.\nNazioarteko PISA probetan, maila handienetarikoa izaten duen beste leku batek, Finlandia izaten da. Arrakasta handia izan du agian haien metodologiari esker.\nFinlandian, Korearekin konparatuz, hezkuntza guztiz desberdina da, Finlandian, ez dituzte ia etxeko lanik eta ebaluazio proba gutxi izaten dituzte. Denbora gutxiago ematen dute ikasgelan eta ez dute presio handiegirik. Horrela, nota oso onak izateaz gain, oso zoriontsu dira.\nNire ustez, etxerako lanak onuragarriak dira guretzat, eta klasean egindako gauzak finkatzeko eta ikasteko onak dira. Baina gauza guztiekin bezala, neurriz egin beharko lirateke etxeko lanak.\nEtxeko lan asko bidaltzea ez da nire ustez, oso onuragarria, ikasleak aspertuko direlako eta etxeko lanak egiteari utziko liokete.\nEtxeko lanak egitea, diziplina eta ardura, ematen digu, beraz, nire ustez, lagungarriak dira bizitzarentzako, beraz, etxeko lanak kentzea ez da soluzioa.\nEta, zein izango da litzateke metodorik onena? Finlandiakoa edo Koreakoa?\nNire ustez, metodologia hoberena Finlandiakoa da dudarik barik, notaz gain, zoriontsua izatea askoz inportanteagoa delako.\nPaperezko Kontzertuak: Ainara Legardon (bideo aperitifa)\n"Hemen Gaude" edo Podemos-en abesti ofizialaren castinga


IPhone X lehen hiruhilekoan gehien saldu den telefonoa izan da | Gadgeten berriak\nIPhone X izan da azken hilabeteetan iruzkin gehien sortu dituen telefonoetako bat. Askok Appleren gailu berria porrot gisa ikusi zuten. Telefonoaren ekoizpenean izandako arazoek, prezio altuari gehituta, ez zuten irtenbide onik eskaintzen. Telefonoa 2018ko lehen hiruhilekoan gehien saltzen den smartphone gisa igo bada ere.\nBeraz, erakusten du zurrumurru horiek ez zirela sortu. IPhone X saltzaile onena bezala jarri da, eta gainerako 3 onenak Apple telefonoz ere betetzen dira. Beraz, Cupertino konpainiak arrakasta berria lortu du.\nZenbat saldu du Appleren telefonoak? du Aurtengo lehen hiru hilabeteetan iPhone X salmenten zenbatekoa 16 milioi unitatekoa da. Telefonoaren salmenta onak, ziur asko analisten itxaropenak gainditu dituztela. Batez ere hilabete hauetan izan ziren berri negatiboekin.\nBaina Apple ondo pasatzen ari da, zeren zerrendako hiru eredu hauek ere enpresa estatubatuarrarenak dira. IPhone modelo berriak oso ondo saltzen ari dira. Beraz, ziur nago Cupertinokoak oso pozik daudela emaitza horiekin. Hiru hilabete hauetan merkatua konkistatu dutenetik.\nGalaxy S9 Plus-k ere agertzen da zerrendan, deigarria da neurri batean, martxoan salgai jarri zelako. Beraz, lau aste baino gutxiagotan munduko seigarren telefono salduena izateko adina saltzea lortu du, 5,3 milioi unitate dituena.\nInteresgarria izango da bigarren hiruhilekoaren salmenten datuak ikustea sartzen direnean, iPhone X honek erritmo horretan saltzen jarraitzen duen jakiteko edo Android modelo berri batzuen etorrerak indarra hartzen badu. Hilabete batzuk itxaron beharko ditugu horretarako.\nArtikuluaren bide osoa: Gadgeten berriak » General » Berri » IPhone X 2018. urtean lehen hiruhilekoan gehien saldu zen telefonoa izan zen\nYouTube-k hilean 1.800 mila milioi erabiltzaile aktibo ditu erregistratuta


Jon Urutxurtu - bizkaie.biz\nZeanurin ermitarik ermita, naturea eta kulturea buztartuz\nJon Urutxurtu\t2016-08-31 09:12 Kulturea\nIrailaren 4an, domekan, izango da Zeanuriko Ermiten XXIX. Mendi Martxea.\nZeanurin, errotarik errota maiatzaren 3an\nJon Urutxurtu\t2015-04-29 12:02\nMaitzaren 3rako antolatu dabe Joko Alai eta Ipizki Taldeak 2015eko Zeanuriko Erroten Ibilaldia. Aurten X. edizinoa beteko dau oinezko martxa honek eta antolatzaileek adierazo dabenez helburuak hasierako berberak dira: alde batetik, herritarrei zein kanpotik hurreratzen diran bisitariei Zeanuri eta bere auzoak ezagutzera emotea; eta bestetik, Zeanuriren historian errotek izan daben garrantzia ezagutarazotea.\nSan Balendin Eleizondon (Zeanuri): Piedadeko artea zenbat hazi dan neurtuteko eguna\nJon Urutxurtu\t2015-02-11 16:59\nEgitarau honetan aitagarria da orain dala 56 urte eleizondotarrek hasi eben eta orain dala zazpi urte, aldi batean bertan behera itxita egon ondoren, berreskuratu eta ofizialtasuna emon gura izan eutsien ekintzea: Piedadeko artearen neurketea.\nJon Urutxurtu\t2015-01-26 12:52\nArgiaren Jaia ospatu dabe lehenengo parrokian, eta 50 bat ume bedeinkatu ditue bertan. Ondoren, txistulari eta panderuen alaitasunez, etxez etxe joan dira umeak kantetan eta eskean. Hemen gozoki batzuk, harago intxaurrak… pozarren emon dabe domeka goiza Zeanurin.\nXV-XVI. mendeko leihoa agertu da Zeanuriko Ipiñaburuko parrokian\nJon Urutxurtu\t2014-12-09 11:13\nZalantzak egon badira be, Bizkaiko Eleiz Museoko zuzendariak, Juan Manuel Gonzalez Cembellinek argitu ditu danak: jatorrizko eleizearen aztarnea dogu bentana hau, 1500. urtearen ingurukoa, baliteke Santiago parrokia egin orduko hemen egoan baselizareana izatea.\n50 urte Arratiako tranbia barik\nJon Urutxurtu\t2014-12-01 14:02\nEhun urtetik gora igaro dira, gehienbat Arratiako tranbia izenagaz ezagutzan dan Bilbotik Durango eta Arratiarako Tranbia Elektrikoa jaio zanetik, eta 20014ko zemendiaren 30ean haren heriotzearen 50. urteurrena bete da.\nJon Urutxurtu\t2014-09-30 11:12\nGaur egun bola jokoa udan eta auzune gitxi batzuetako jaietan bakarrik jokatzen da, gazteen parte-hartze txikiagaz. Beraz, desagertzeko arrisku larrian dagoan kirol herrikoi honen biziraupena eta gazteak erakartea bilatzen dabe antolatzaileak. Juantxo Ozerinjauregik dinoanez, datorren udara begira umeentzat txapelketea antolatu gura dogu, ia animetan diran eta geure-geurea dan kirolari, boleari, ez deutsagun desagertzen ixten.\nIgaztik artea zenbat hazi dan neurtuko dabe San Balendinetan Zeanuriko Eleizondon\nJon Urutxurtu\t2014-02-11 14:10\nUbidetik Zeanurira, oinez, bakea barriztetako\nJon Urutxurtu\t2013-10-24 11:33\nIbilaldiari amaierea emoteko 13:00ean, Zeanuriko eta Ubideko zinegotziak batzartu egingo dira Zeanuriko udaletxean; bilera horretan idazkariek udalerri bakotxean izena emon daben abelburuen kontuak egingo ditue, bilera agiria sinatu eta, ondoren, danak batera bazkaltzera joango dira. Datorren urtean gauza bera egingo da, baina Ubideko udaletxean, eta bazkaria pagetea be ubidearrei egokituko jake.\nJon Urutxurtu\t2013-09-06 14:37\nIrailaren 7an, zapatuan, izango da Zeanuriko Ermiten XXVI. Mendi Martxea. 1988an jaio eta klasiko bihurtu dan oinezko martxa hau Joko Alai Elkarteko mendi sailak antolatzen dau eta, urtero, hutsik egin barik eutsi deutsie zeanuriztarrek urteroko hitzorduari. Igaz arte ibilaldia domekan izaten bazan be, igaz zapatura pasetea ebatzi eben antolatzaileak eta holan egingo da aurten be.\nZeanuriko San Justoko karobia ketan aurten be\nJon Urutxurtu\t2013-08-02 11:22\nJuan eta Julian Aranagaz batera, Moroneko Karearen Museoko (Sevilla) ordezkariek izetuko dabe San Justoko karobia abuztuaren 3an, zapatuan, 11:00etan. Ipizki Taldeak antolatuta, urteetan ahaztuta eta amatauta egon dan ke zurizkea San Justoko haretxen artean igongo da Gorbeia mendiaren tontorra bilatuz. Domeka eguerdirantz, labe-ahoa kare bizia oka egiten hasiko da.\nJon Urutxurtu\t2013-05-07 12:55\nJon Urutxurtu\t2013-05-02 11:31\nJon Urutxurtu\t2013-02-13 13:19\nSan Justoko karobia barriro ketan, abuztuaren 4an eta 5ean, Zeanurin\nJon Urutxurtu\t2012-08-03 11:15\nAbuztuaren 4an, zapatuan, 11:00etan izetuko dabe karobia Juan eta Julian Aranak. Urteetan ahaztuta eta amatauta egon dan ke zurizkea San Justoko haretxen artean igongo da Gorbeia mendiaren tontorraren bila. Aurten hamazazpigarren aldia izango da karobia lanean ipinten dauala Ipizki taldeak.\nJon Urutxurtu\t2012-07-26 14:34\n'San Joanek jagon daizala Arrabako landan'\nJon Urutxurtu\t2012-06-27 14:53\nAntxinatik datorren ohitureari eutsiz, garagarrilaren 1ean, domekan —ohikoa izan dan baino hilebete beranduago—, Enrike Etxebarriak eta bere artaldeak Zeanuriko Elexartza baserritik urten eta Arrabako landarainoko ibilbidea egingo dabe.\nPiedadeko artearen inguruan ospatuko ditue San Balendinak Zeanuriko Eleizondon\nJon Urutxurtu\t2012-02-15 10:41\nEgitarau honetan aitagarria da orain dala 53 urte eleizondotarrek hasi eben eta orain dala hiru urte, aldi batean bertan behera itxita egon ondoren, berreskuratu eta ofizialtasuna emon gura izan eutsien ekintzea: Piedadeko artearen neurketea.


Erakutsiz 120 nongo 236 Jabetzak - PAG 10/20\npisu - El Pont de Vilomara i Rocafort (centro) , Eraikitako azalera 96m2, 19m2, 4 Gelak, 2 bainugelak.\nBeheko solairua - Avinyó (Centre) , Eraikitako azalera 62m2, 3m2, 2 Gelak, 1 bainugelak.\netxea - Navarcles (Centro) , Eraikitako azalera 211m2, 169m2, 36m2, 4 Gelak, 2 bainugelak.\netxea - Sant Joan de Vilatorrada (Camp de Futbol) , Eraikitako azalera 163m2, 67m2, 13m2, 4...\npisu - Manresa (El Guix) , Eraikitako azalera 61m2, 1 Habitacion , 1 bainugelak.\netxea - Sant Vicenç de Castellet (Otras Zonas) , Eraikitako azalera 227m2, 237m2, 22m2, 3...\npisu - Manresa (Carretera de Vic) , Eraikitako azalera 92m2, 3 Gelak, 1 bainugelak.\npisu - Sant Fruitós de Bages (Correus) , Eraikitako azalera 67m2, 3 Gelak, 1 bainugelak.\netxea - El Pont de Vilomara i Rocafort (MARQUET PARADIS) , Eraikitako azalera 280m2, 405m2, ...\ntxaleta - Sant Salvador de Guardiola (El Calvet) , Eraikitako azalera 89m2, 289m2, 70m2, 3...


xiitaulenlegea - euskallegezalea\nXII Taulen legea\n1. Inor deitua bada zuzenbidez, bihoa. Ez balihoa, fede eman bedi eta atxilot bezate.\n3. Eri, adindurik ala ezindurik balego, eman bekio zamaria. Nahi ezean, ez bekio ibilgailurik eman.\n4. Eukidunaren berme, eukiduna. Gabearena, herritar adiskidea.\n6. Itundu balezate, iragarri bedi.\n7. Itundu ezean, auzia biltzarrera ala forora beramate eguerdi aurretik. Azalpen garaian, biek bertan beude.\n8- Eguerdia igarota, bemaio auzia bertan dagoenari.\n9. Biak bertan baleude, eguzki-sartzea bedi azken epea.\n3. Hiru egunez lekukorik ez duenak, ate aurrean galdatu bekio.\n1. Diru-zorra aitortu eta auzia zuzenbidez epaitu ondoren, eman bedi hogeita hamar eguneko epea.\n2. Ondoren, atxilotu bedi. Auzitegira eraman bezate.\n3. Epaia bete ez badu eta auzitegiaren aurrean inork berme ez bademaio, hartzekodunak berama, sokaz ala katez lotu beza, gehienez hamabost liberakoa, ala gutxiagokoa, hala nahi badu.\n4. Hala nahi badu, bereaz bizi bedi. Bestela, kateguan duenak egunean libera bat garau bemaio. Nahi badu, gehiago bemaio.\n5 (Aulo Gelio, 20.1.46:) Erat autem ius interea paciscendi ac nisi pacti forent habebantur in vinculis dies LX.\n5. (Aulo Gelio, 20.1.46:) Hala ere, elkar hartzeko eskubidea zegoen eta, bestela, kateguan eduki zezakeen hirurogei egunez.\nInter eos dies trinis nundinis continuis ad praetorem in comitium producebantur, quantaeque pecuniae iudicati essent, praedicabatur. Tertiis autem nundinis capite poenas dabant, aut trans Tiberim peregre venum ibant.\nEgunotan, elkarren ondoko hiru azoka-egunez eramaten zuten biltzarrera pretorraren aurrera eta zigorraren zenbatekoa iragartzen. Hirugarren azoka-egunean azken zigorrak bete edo Tiber ibaiaren bestaldera eramaten zuten, atzerritar gisa saltzeko.\nHirugarren azoka-egunean, zatiak moztu bitez. Berdinak ez badira, ez bedi iruzur izan.\n2. Si pater filium ter venum duvit filius a patre liber esto.\n1. (Gayo I.144:) Zaharrek nahi izan zuten emazteek, adindunak ere, menpeko izatea, haien gogoaren arintasunagatik, (145:) birjina Vestalak izan ezik; haiek aske izatea nahi izan zuten, eta horrela aurreikusten da XII Taulen Legean.\n6. (Gayo I.155) Testamentu bidez kuradorerik ez dutenek, odolekoak izango dituzte kuradore XII. Taulen Legearen arabera.\n7. Inor zoro balitz eta zaintzarik ez balu, odolekoek eta leinukoek bezate ahala haren gain eta haren ondasunen gain.\n5. (Gayo I.111) XII Taulen Legean aurreikusita dago emazte batek nahi ez badu senarraren eskupean geratu, urtean hiru gauez atera dadila eta horrela urtero etengo du haren eskubidea.\n2. Gorpuzkia kendu badio eta elkar hartzen ez badute, ordain beza.\n21. Nagusiak magalpekoa iruzur badeza, gaitzetsia bedi.\n1. Lege berezirik ez bedi ezarri.\n2. De capite civis nisi. per maximum comitatum ne ferunt.\n2. Azken zigorrik ez bedi jarri herritarren aurka, biltzar nagusian ezik.\n1. Hirian ez bedi gorpurik lurperatu ez erre.\n(Cicerón, De re publica, II.36-37:) Qui [Xviri] cum X tabulas summa legum aequitate prudentiaque conscripsissent, in annum posterum Xviros alios subrogaverunt qui duabus tabulis iniquarum legum additis conubia haec illi ut ne plebei cum patribus essent, inhumanissima lege sanxerunt.\n(Cicerón, De re publica, II.36-37:) Hamar Gizonek hamar taula zuzentasunez eta zuhurtziaz idatzi ondoren, hurrengo urtean beste Hamar Gizonek ordezkatu zituzten eta horiek bi taula gehitu zituzten lege bidegabez eta lege anker baten bidez, aitoren semeen eta herritar xeheen arteko ezkontzak debekatu zituzten..\n2. (Gayo, 4.75-76:) Ex maleficio filiorum familias servorumque noxales actiones proditae sunt, uti liceret patri dominove aut litis aestimationem suflerre aut noxae dedere Constitutae sunt autem noxales actiones aut legibus aut edicto praetoris: legibus, velut furti lege XII Tabularum.\n2. (Gayo, 4.75-76:) Familia-semeen edota morroien gaiztakeriengatik sortu ziren akzio noxalak edo kalte-akzioak, etxeko aitak ala ugazabak aukeratu zezan, epai baten pean gelditu ala erruduna eskura eman. Akzio noxalak lege bidez ezarri ziren edota pretorraren ebazpen bidez; XII taulen Legearen bidez, batez ere,


[Bideoa eta galeria] Ortzadarrari keinuka San Pedron : Oarsoaldeko Hitza\n[Bideoa eta galeria] Ortzadarrari keinuka San Pedron\nOrtzadarrari keinuka ibili dira gaur San Pedron. Kolorez bete dute berriz ere barrutiko asfaltoa, eta alkateordetzan LGTBI+ bandera erraldoia jarri dute.\nBihar da, ekainak 28, LGTBI+ Komunitatearen Nazioarteko Eguna, Harrotasunaren Eguna. Horri begira, San Pedron berriz ere ekin diote bertako asfaltoa ortzadarraren koloreekin margotzeari, komunitatearen ikurra barrutiaren erdi-erdian berriz ere koloreztatzeari. Hamarnaka herritar bildu dira gaurko ekitaldira, eguraldi ona lagun, giro ederrean. Ortzadarrari beste keinu bat egin diote San Pedron.\nMargoketarekin adierazi nahi izan dute norberaren erabakia dela bere izaera eta sexu identitatea garatu, eta horren arabera bizitzea. Aske gainera.\nIzan ere, San Pedron festetan izan behar ziren egunotan, eta bertan izaten den ekitaldirik nabarmenetakoa LGTBI+ bandera alkateordetzaren gorenean jartzea izaten da; aurten ere hori egin dute. Ez nahi bezala koronabirusaren eraginez, baina ortzadar bandera erraldoi bat dago jarrita alkateordetzaren balkoi nagusian.\nOndoko bideoa Ignatius EGk HITZAri utzitakoa da.\nErlazionatutako edukiaSan Pedroko zebrabideak LGTBI+ kolektiboekin bat egingo du aurten ereUdalak adierazpen instituzional baten bidez LGTBI+ kolektiboekin bat egin du


Patxiren partea (asteartea, 2020-05-19) | Amnistia Ta Askatasuna\nSoumis à la mar, 19/05/2020 - 20:16\nPatxi Ruiz gose eta egarri grebaren bederatzigarren eguna betetzen ari da gaur. Bere hurkoei jakinarazi die eguna ziegan pasatzen duela eta erizaina etortzen zaionean baino ez dela bertatik irteten. Medikua, hirugarren egunez jarraian, ez da Patxi ikustera pasatu.\nPatxik ez du dagoeneko telebista ikusten bistak huts egiten diolako. Giltzurrunetako min handiak ditu eta lo egitea kostatzen zaio etengabe esnatzen delako. Oso nekatuta sentitzen da. Hala ere, beste behin ere esan du aurrera jarraitzen duela. Gaurkoan moduluz aldatu dute Patxi, 10. modulura zehazki, eta bertan EPPK-ko hiru preso dago.\nBestetik, Espainiako Audientzia Nazionaleko Espetxe Zaintzako Epaitegi Zentralak atzo atera zuen auto bat bere burua Patxiren gose eta egarri grebaren jakitun zela azalduz, orain arte komunikabideetan agertutakoa irakurri izan ez balu bezala. Hau horrela izan zen Patxiren abokatuek egindako kudeaketaren ondorioz, eta aldi berean horrek esan nahi du orain arte kartzelak ez diola epaitegiari Patxiren inguruko inolako informaziorik bidali.\nAutoan, epaileak Murcia II-ko kartzelari eskatzen dio Covid-19aren aurrean hartutako neurrien berri ematea, eta abokatuen arabera hau adierazgarria da, frogatzen duelako kartzelak ez diola inori bertan hartutako neurrien inguruan berri eman (epaileak ere ez du ezer eskatu), eta gogorarazi egin behar dela Patxi Ruizi gai horren inguruan egindako kontzentrazioetan parte hartzeagatik heriotz-mehatxatuak egin zizkiotela kartzelariek.\nAmnistiaren Aldeko eta Errepresioaren Aurkako Mugimenduak indarra jarri nahi du medikuaren jarreran. Espetxe sistemak bera bezalako medikuak behar ditu presoak are eta gehiago zigortzeko, eta “Mengele” murtziar honek erakusten du ezinbesteko zutabe direla errepresio sisteman.\nAbokatuek salatutakoari dagokionez, berriz ere agerian gelditzen da Murtzia II-ko kartzelako zuzendaria, Jesus Hernandez alegia, jende askoren bizitza bere eskuetan dituen psikopata bat besterik ez dela.\nMaiatzaren 12tik: hiru pertsona ezkerraldean gose greban (zazpigarren eguna bete dute gaur).\nIrun: 20:30ean San Juan Plaza. Kontzentrazioa.\nGasteiz: 20:30ean Andra Mari Zurian. Manifestazioa.\nBaiona: 17:30ean Herriko Etxearen aitzinean. Elkarretaratzea.\nOstegunean, maiatzak 21\nBasauri: 19:30 Benta Plaza.\nEuskal Herrian, 2020ko maiatzaren 19a.


Aurreztu dirua Online Plus Doan Get FREE $ 10 Swagbucks arakatzailearen luzapenarekin - Fitness Murrizketak\nHasiera » Freebies » Gorde dirua Online Plus dendan Get FREE $ 10 Swagbucks arakatzailearen luzapenarekin\nMahaigaineko ordenagailu batean erosketak egiten badituzu, zure eskaintza ikusgarria dugu! Swagbucks arakatzailearen luzapena da Google Chrome edo Internet Explorer-era deskargatzeko.\nSwagbucks arakatzailearen luzapenarekin, dirua aurreztu dezakezu fitness produktutan eta zure denda gogokoenak bezalako erosketetan, esate baterako, Amazon, eBay, Walmart, Target, eta abar. Eskuragarriak diren dendetan, kupoi esklusiboetan jasoko dituzu dirua eta jaso sinatzen duzunean $ 10 bonus doan. Swagbucks arakatzailearen luzapenari buruzko zatirik onena 100% FREE da deskargatzeko, beraz ziurtatu ezazu deskargatu gaur dirua aurrezteko eta dirua itzultzeko!\nSwagbucks arakatzailearen luzapen-baldintzak eta baldintzak:\nSwagbucks-era sartzen zarenean, kideak "Aktibatu" egin behar du zure kontuko Swag Ups atalean. Bonus balioa puntu moduan lortzen da, SB izenekoa. Lortu 1000 SB bonus bat, hau da, $ 10 balioaren baliokidea, gutxienez $ 25 dendan Swagbucks.com/Shop-n agertutako denda batean. Erosketa honen 25 SB gutxieneko bat jasoko duzu, 30 eguneko izen ematean bete beharko duzu. MyGiftCardsPlus.com eta bidaia-erosketek ez dute jasotzen.\nErantzuteko modu osagarriak bilatzea?\nSwagbucks gain, eBates-ean erregistratzea ere gomendatzen dugu, baita dendetan are gehiago dohainik dirua irabazteko ere. Hemen erregistratu dezakezu eBates for FREE hemen eBates-ek doako $ 10a ere emango dizu izena emateko!\nSeptember 14, 2018 admin Freebies Iruzkina No


Urt28- Arroz beltza - Ase eta Gose\nUrt28- Arroz beltza\nAsteazkena da gaur, herkide.\n(Euskaldunon Egunkaria, 1996.01.21)\nZuberotarrak ahaide ez ditugulako, gu ere bagarelako. Euskal Herriko azken izkina izateak askotan liluratzat aurkezten digu amets gaiztoa. Dena da polita Zuberoan, dena historiko, poetiko eta zoragarri, baina inortxok ez du bertan bizi nahi. Urrunegi bizi izan gara euskal metropolitarrok eta urrutitik eguzki horri begiratzeak itsutu egin gaitu.\nHiru eskualdetan hedatzen da Zuberoa: Pettarra goiko muturrean, Basabürüa hegoaldeko arroila eta oihanen kontrako bazterrean, eta Arbailla, tarteko basoetako patxadan. Gaurkoan, azken eskualde honetako laborari familiak eguneroko bizitzan nolako elikabidea daraman jakin nahi izan dugu. Horretarako zabaldu dizkigu Urdiñarbeko Ahüsborda baserriko ateak bertako alaba Genevièvek.\nNola bizi zarete etxe eder honetan, mahaiko kontuez ari garela?\nSukaldea da etxeko gela nagusia, bertan baitago supazterra. Han zegoen zintzilik edo pausatua kobre gorrizko bertza (galdara), sutan, eta handik gertu biltzen gara gu orain ere, egunero, ahaide bakoitza bere ohiko tokian, züzülian, baina mahaiburu edo ohorezko tokirik izan gabe.\nZer dauka mahai gainean familiak egunero?\nBaserrian lana eta jana txandakatzen dira. Aitak, adibidez, goizean jaiki eta kafea hartzen du. Hamarrak aldera txingarra (urdaiazpikoa) eta arrautza frijituak, hau baitu langileak jaki ohikoa, eta postrerako gasna, arno beltzarekin. Eguerdian bazkaltzen gara guztiak: legumazko (barazki) zopa eta postreren bat. Lau-bostak alderako janaria da arratsaskaria, ogi eta gasnak osatua. Afaltzeko ere zopa izango dugu mahai gainean, bera ez baita inoiz falta. Aitak, artzain zebilenean, pastexa (taloa), zenbera (zirikota edo gazura kendutako mami joa) eztiz, konfitaz edo azukrez gozatua jaten zuen maiz, guk etxean bezala.\nBaserri autarkikoaren adierazgarri, nonbait?\nEtxean dagoenetik eta ekoizten denetik elikatu behar: baratzea dago etxaldean, artaldea, ahuntzen bat agian, mahasti edo sagasti ttipia, ibaia, kabalak (abereak), e.a. Udara ala negua izan, janaria aldatu egiten da, baina ez asko: fresko hartu edo negurako kontserbatzen da (ahateak, mahats edo sagar gozokiak, gasna…). Dendatik gutxi ekartzen da etxera: jogurrak, barazkiren bat, txokolatea…\nOspakizuna atzematen da platerean, noski.\nBai, nolako festa den. Udan, tomate eta beste barazkiez osatutako entsalada hartzen dugu, eta fruta asko: sagarrak, udareak… Inauterietan kausera frijituak, merbeillák (ahia) eta matahámiak (krepeak) agertzen dira. Besta berezia bada, arraina (amuarraina, eskuarki) ekarriko dute, edo idikia. Pittika (antxumea) ere jaten da inoiz, jai handiren batean.\nPazko eguneko bazkaria, adibidez, zein litzateke?\nZoparekin hasten gara beti. Errai-saltsa (arkume-barrunbeak) gero, eta axuria, teka (leka) edo patatekin. Entsalada eta gasna. Azkenean, postre gozoren bat: etxean egindako bixkoxa, adibidez. Arno txuri fina ospakizun bakar batean eskaintzen dute gurasoek: etxeko alabaren ezkontza aurretik.\nE.: Mahai inguruan, zuberotarra khantorian…\nGizonezkoak, gehienbat. Euskalduna erlijiozale izan da, arras matxista ere bai, baina egungo mutilek emakumeari aski laguntzen diote. Emakumeak ontziak garbitzen zituen bitartean, gizonezkoak kantari zebiltzan gaurdaino. Bai, batzuetan kantatu egiten da bazkalburuan, baina eguneroko ohitura lo-kuluska egitea da, mahaian bertan.\nZein hordi-bide du jende helduak?\nArno beltza bakarrik, ia. Etxeko mahatsetik bildu eta bertan egiten da urte osorako, baina ez da zahartzen arnoa. Sagarnoa ere egin izan da, aresti (1950 aldera) arte. Aitak ezagutu du etxean, guk ez.\nGogoan al duzu amonari edo, aspaldian ikusitako jakirik?\nNeguko jaki aparta izango zen hura: oilo betea ikusi nuen nik aspaldi, baina bestenez ez naiz oroitzen.\nNolako jaki arruntak egin ohi ditu etxekandereak?\nPhiperrada xuria (arrautza txuringoz) eta gorria udaran (aski piper eta tomate dago etxean), leguma-zopa, tripota (odol gutxi eta buruko haragi askoz egindako hestekia) bere sagarradaz (sagar xerrak gantzetan frijituak), etxeko kontserbak (txerrikiak, ahatea, esnekiak, onddoak, e.a.), gazna, khaillatua (mamia, gatzatua), mahats eta sagar-konfita (marmeladak)… bost gauza!\n28. urtarrila 2015 by edortagirre


Skip to only today canada pharmacy content\nDuela 10 urte berritua izan zela-eta, une egokia da i recommend buy generic cialis online hamarkada honetan egindakoaren hausnarketa-balorazio saioa egiteko, helburu bakar batekin: alardearen ospakizuna gehiago indartzea.\nMartxoak 27, eguaztena\nHitzaldia: Frankismoaren aztarnak arakatzen: erbestea, Josu Chuecarekin, Intxorta 1937 kultur elkarteak antolatuta.\n1936ko gerra eta errepresioari buruzko erakusketa zabalduko da: Etorkizuna alanbre hesi artean - Antzuolan ezkutatutako historia argitzeko ekimena.\nIntxorta 1937 kultur elkartea: “1939ko otsailean Katalunian zeuden milaka euskal errefuxiatuk faxistengandik ihes egin behar izan zuten Frantziara; ihesaldi hori La Retirada deitzen dugu.\nAntzuolan ekimen hau bideratzearen helburua da herrian talde irekia sortzea denon artean 1936ko gerra eta ondorioak batzeko.”\nMartxoak 28, eguena\nIkusentzunezkoa Silvia Triguerosekin. Gaia: mendi lasterketa baten kronika.\nMartxoak 30, zapatua\nUzarragako Txirrindulari Igoera. Junior mailako lasterketa.\nPeña Aiastuik antolatuta.\nErakusketa: Etorkizuna alanbre hesi artean - Antzuola ezkutatutako historia argitzeko ekimena.\nTxistularien diana herrian zehar.\nApirilak 4, eguena\nJaiak antolatzeko bilera.\nBilera irekia da, gonbidatuta daude nahi duten herritar guztiak.\nLandatxoperen urteko Batzar Nagusia, Olaranen.\nApirilak 6, zapatua, eta 7, domeka\nErakusketa: Etorkizuna alanbre hesi artean - Antzuolan ezkutatutako historia argitzeko ekimena.\nApirilak 7, domeka\nKorrika. Aiherratik pasatuko da.\nZinea euskara: Aintza (Glory)\nGoiz batean, Tsanko Petrovek, trenbideetako langileak, diruz betetako poltsa bat aurkituko du trenbidean. Poliziari abisatzea erabakiko du. Garraio Ministerioko agintariek, korrupzio kasu batengatik egun horietan egunkarietako lehen orrialdean ageri direnek, Petrow saritzea erabakiko dute bere jokabideagatik, era horretan berri on bat egiteko asmoz. Eskumuturreko erloju bat oparituko diote ekitaldian, eta daramana kenduko diote: aitak oparitako Glory bat. Bere erlojua berreskuratzen saiatu bitartean, galdu egin dutela jakingo du. Hemen hasten da bere erloju zaharra eta bere duintasuna berreskuratzeko hasiko duen borroka.\nJatorrizko hitzkuntza: bulgariera; azpitituluak, euskaraz.\nGaia: korrupzioaren aurkako borroka, erronka bulgariarentzat.\n- Txistularien diana herrian zehar. 10:00etan.\n- AHOTIK BIHOTZERA Antzuolako 6. ipuin maratoia.\nIpuin kalejira, herrian zehar ipuin kontalariekin eta trikitilariekin.\nBaita Iñaki Mataren Welcome! saioa ere.\nWelcome! poesia ikusgarria eskaintzen digun obra ibiltaria da. Edozein barne migrazio prozesuri ongietorria emateko modua.\nBeharrak eragindako hegaldi transhumatea, enpatiaz, konexioz eta gogoetaz jantzia. Bizitza zeharkatzeko motxila nomada bat, “litekeenera” bidaiatzera gonbidatzen gaituena.\nGiza itxura duen panpina errrealista, panpina itxura duen gizarte batean.\nIpuin saioak Olaranen.\nAhozko tradizioaren festan parte hartzera gonbidatzen zaituztegu, entzutera etorriaz, besterik ez bada ere.\nEta... kontatzera animatuko bazina? Animatu! Virginia Imaz prest dago laguntzeko, guri esatea besterik ez duzu.\nZer kontatu? Nahi dena, baldintza bakarra da ezin dela irakurri: ipuinak, istorioak, garai bateko bizimoduaren pasarteak, bertsoak, kantuak… nahi dena.\nZenbateko iraupena? 10 bat minutu gehienez.\nZein hizkuntzatan? Norberak nahi duen hizkuntzan.\nApirilak 21, domeka\nApirilak 28, domeka\nApirilak 24, martitzena\nHelburua: gure barnetasuna ezagutzea eta hobeto sentitzeko baliabideak eskuratzea.


Pizkundeko lau emakume mitinlari - Gaiak - Euskonews\n1933ko otsailaren 5ean Euskal Amari Omenaldia ospatu zen Bilboko Euskalduna frontoian. Lau mitinlarik hartu zuten hitza egun horretan: Haydée Agirrek, Polixene Trabuduak, Maria Teresa Zabalak eta Julene Urzelaik. Lehen aldia zen abertzaleen ekitaldi batean emakumezkoek soilik hitz egiten zutena.\nOmenaldi hori egiteko proposamena Larrinagako kartzelatik atera zen. Han egon ziren atxilotuta hamabost egunez, 1933ko urtarrilean, Haydée Agirre eta Polixene Trabudua, Bizkaiko gobernadore zibila zen José María Amilibiaren aginduz. Bermeon egindako mitin batean independentziaren alde hitz egiteagatik isuna jarria zien gobernadoreak, hura ordaindu ez eta eraman zituzten preso. Ordurako ezagunak ziren bi mitinlarien atxilo aldiak elkartasun uholdea sortu zuen, eta haien ospea handitzea besterik ez zuen lortu gobernadoreak.\nEmakumeak hasi berriak ziren arlo publikoan azaltzen. 1922an sortu zuten Bilbon Emakume Abertzale Batza, Euzko Gaztediren filial modura. Eli Gallastegi buruzagi jeltzale erradikala izan zen bultzatzailea, eta Irlandako emakume nazionalisten erakundea hartu zuten eredu modura. Propaganda, heziketa, ongintza, presoei lagundu eta militanteei adore ematea... lan arlo horiek zehaztu ziren Emakume Abertzale Batzako kideentzat. Emakumeen jardun publikoa sustatu nahi zen, baina beti ere familia oinarri hartuta; emakumeen aktibitate publikoa familian betetzen zuen paperaren hedapena zen. Emakumeak, horrela, aberriaren aldeko mugimenduari ekarpena egiten zion, baina hori ez zen politika; esparru hori gizonezkoena zen.\nLaster gaindituko zuen errealitateak muga hori, hain zuzen ere Errepublikak emakumezkoen boto eskubidea aldarrikatu zuenean. Jeltzaleen artean izan ziren errezeloak, emakumeak ez ote zeuden prestatuta botoa emateko, ez ote ziren etsai bihurtuko hauteskundeetan... 1933an hiru deialdi garrantzitsu izan ziren: udal hauteskundeak udaberrian, Gorteetako diputatuenak azaroaren 19an, eta bi aste lehenago Estatutuaren plebiszitua. Hor, Euzko Alderdi Jeltzaleak bere indar guztiak jarri zituen, emakumeenak barne. Ordurako, emakumeak Alderdian sartzeko eskubidea onartu zuten jeltzaleek, eta areago, Emakume Abertzale Batzako taldeak Alderdian integratu eta horrela emakumeak afiliatu bihurtzen ziren.\nHaydée Agirre, M. Teresa Zabala, Polixene Trabudua eta Julene Urzelai, Euskal Amari Omenaldian.\nArgazkia: Artículos de Amama eta Crónicas de Amama liburuetatik.\nPropagandarako garaia zen, propaganda idatzia eta ahozkoa. Hor gorpuztu zen mitinlarien taldea. Euskal Amaren Omenaldian parte hartu zutenez gain, Bizkaian Sorne Unzueta, Miren Nekane Legorburu eta Gloria Zubia; Gipuzkoan Mercedes Kareaga eta Miren Lazkano; Catalina Alastuey eta Julia Fernández Zabaleta Nafarroan; Carmen Sánchez Gamarra Araban... Hauetako batzuek luma ere erabiliko zuten prentsa abertzalean, Tene Mujikak eta Julene Azpeitiak bezala.\nZer esaten zuten emakume hauek? Ez dago mitin eta hitzaldietako grabaziorik, ezin entzun haien ahotsa. Idatziek ematen dizkigute arrastoak. Adibide bat, Polixene Trabuduaren “Soy revolucionaria” artikulua (Jagi-Jagi, 1934). Idatzi horretan Polixenek Ghandhiren bidea aldarrikatzen du, gaur egun desobedientzia zibila deitzen zaiona. Artean berria zen Gandhiren dotrina ezagutzeak garbi erakusten du Polixeneren irekitasuna.\nAma eta emazte izatetik haratago zihoazen poliki-poliki emakumeak. Mercedes Ugalde Solanok, Emakume Abertzale Batzari buruzko azterketan honela azaltzen du bilakaera hori:\n“A pesar de esta identificación con su función maternal, en las emakumes propagandistas podía percibirse también, muy escondido y silenciado, un impulso a encontrar una autodefinición femenina más amplia que la hogareña, aunque sin renunciar a ésta, por muy contradictorio que pueda parecer”.\nBi puntutan aurkitzen du hori Mercedes Ugaldek. Batetik, emakumeei adimena lantzea gomendatzen zieten. Bestetik, beren askatasuna eta baita bizia ere arriskuan jartzeko prest azaltzen ziren emakume propagandista hauek.\nLaster, 1936ko gerrarekin, iritsiko zen hori frogatzeko garaia.\nBada argazki bat, Butroeko gazteluan ateratakoa, eta bertan ageri dira hiru emakume, kaskoak buruan eta armak eskuan, milizianaz jantzita. Horien artean Haydée Agirre dagoela dio Polixene Trabuduak Artículos de Amama liburuan. Egia esateko, emakume horiek ez daude identifikatuta, eta argazkiak berak ere zalantzak sortzen ditu. Izan ere, jeltzaleen artean ez baitzen milizianarik egon, anarkisten artean egon ziren bezala. Argazkia, propagandarako egina dela pentsa daiteke. Fronteetan lehen lerroetan eta armekin ez, baina Francoren Altxamenduarekiko erresistentzian bete betean sartu ziren emakumeak.\nHaydée Agirre (Santurtzi, 1907) Ertzaina igiletua edo motorizatuko kide izan zen, erizain gisa. Kontatzen zuenez, ertzainen larruzko zamarrarekin ibiltzen zen, eta pistolaren bat ere erabili ohi zuen. Haydée Agirreri, aita fusilatu egin zioten frankistek; Haydéeren susmoa zen beragatik, alaba mitinlariarengatik fusilatu zutela aita.\nPolixene Trabudua, M. Teresa Zabala eta Haydée Agirre Donibane Lohizunen, 80ko hamarkadan.\nPolixene Trabudua (Sondika, 1912) Donibane Garaziko Zitadelan aurkituko dugu 1937an, Jaurlaritzak gerrako haurrentzat antolatutako kolonian. Maistra zen eta hor jardun zuen irakasle gisa, Sondikako ikastolan hasitako bidea jarraituz. Donibane Garazira iritsi zenerako hiru seme-alaba zeuzkan Polixenek, eta Santanderretik Frantzian barrena ibilia zen ihesian. Izan ere, mezu oso argiak iritsi zitzaizkion nazionalen eskuetan eroriz gero jaso zezakeen tratuaz.\nMaria Teresa Zabala (Bilbo, 1911) moja sartu zen gerra hasi aurretik, Berrizko mertzedarietan. Horrek salbatu zuen erbesteratzetik, izan ere, aitak eta ahizpa batek Iparraldean eta Frantzian pasatu behar izan zuten gerra garaia. Osaba bat, Ramon Azkue, Euzko Gudarosteko buruzagia, fusilatu egin zioten.\nJulene Urzelaik (Azkoitia, 1912) familia osoarekin herritik ihes egin, Gernikako bonbardaketaren lekuko izan, eta Eresoinkan aurkitu zuen aterpea. Jaurlaritzak euskal kausaren alde propaganda egiteko sortu zuen musikari eta dantzari talde hartako kide izan zen Urzelai, Haydée Agirre bezala.\nGerraren erdian, tarteka gurutzatu ziren emakume hauen ibilbideak. Jaurlaritzak Miarritze eta Bidart artean antolatu zuen La Roseraie erietxean, Haydée Agirre erizain izan zen eta Polixene Trabuduak laugarren umea erditu zuen. Parisen eta Frantziako beste toki batzuetan ere topo egin zuten geroztik, baina urteak aurrera joan ahala, bakoitzaren bideak bereizten joan ziren.\nHaydée Agirre, gerra ostean, estraperloa egiten ibili zen erresistentziarako dirua ateratzeko. Madrilen atxilotu eta emakume hura nor zen jabetuta, libre utzi zuen polizia batek, lehenbailehen alde egiteko aginduarekin. Azkenean Andorran kokatu zen Haydée, eta antikuario bateko arduradun gisa eman zituen han hogeita hamar urte.\nIzan ere, erbestea izan zuten irtenbide bakarra emakume mitinlariek. Tere Zabalak misiolari gisa, Colombian, Bihotz Sakratuaren ordenako mojekin, Bogotáko ikastetxe batean irakasle. Julene Urzelai Venezuelara joan zen 1940an; Radio Euzkadi erresistentziako irratian esatari izan zen han. Venezuelarako bidea hartu zuen Polixenek ere, 50eko hamarkadan; Caracaseko eta Maracaiboko ikastetxe ezberdinetan irakasle izan zen; ikastetxerik bereziena, Maracaiboko Sabaneta kartzela, gaizkile handi modura kondenatuta zeudenak baitzituen ikasle.\nPolixene eta Haydée Larrinagako kartzelan.\nLau emakume hauetatik bik bakarrik, Haydéek eta Polixenek, lortu zuten Euskal Herriratzea azken urteak emateko. Urzelai Caracasen hil zen 1983an, eta Tere Zabala Bogotán 1988an, hona itzultzeko txartela hartuta zeukala.\nHaydée Bilboko zahar etxe batean jarri zen bizitzen 80ko hamarkadaren bukaera aldera, eta han hil zen 1998an. Polixenek Zeberion pasatu zituen azken urteak, bere seme Unairekin batera, harik eta 2004an hil zen arte.\nIa azkenera arte idazten jarraitu zuen Polixenek, eta horren emaitza dira argitaratutako bi liburuak, Artículos de Amama eta Crónicas de Amama. Lehenengoan Maracaiboko Panorama aldizkarian eta Deia egunkarian kaleratutako artikuluak biltzen ditu; bigarrenean, Venezuelara joan bitarteko memoriak kontatzen ditu. Bi liburu hauen bidez jarraitu daitezke Polixeneren ibilera eta bizipenak ez ezik, bere bilakaera ideologiaren aldetik.\nEmakume Abertzale Batza 1936ko gerrarekin desagertu zen. Hogei mila bazkide izatera iritsi zen erakundea birrinduta geratu zen. Emakume batzuek zuzenean sufritu zuten errepresioa: ilea moztu eta paseoak herrietan, garbiketak lanbide publikoetan —maistra, telefonista eta abarren gain—, desterruak, erbestea... Eta denek isilpean gorde behar izan zituzten beren ideiak eta sinesmenak, ikurrak bezalaxe. Abertzaletasunaren Museoan daude orain bilduta berrogei urtez ezkutuan edukitako zenbait herritako banderak, bi hamarkadetan zehar garatutako mugimendu haren lekuko. Euskal Herriko emakumeen zati garrantzitsu bat politikan sartzea bideratu zuen mugimendua.\nUGALDE SOLANO, Mercedes: Mujeres y nacionalismo vasco, Génesis y desarrollo de Emakume Abertzale Batza. 1906-1936. EHUko Argitarapen Zerbitzua. Bilbo, 1993.\nTRABUDUA, Polixene: Artículos de Amama. Sabino Arana Kultur Elkargoa. Bilbo, 1991.\nTRABUDUA, Polixene: Crónicas de Amama. Sabino Arana Kultur Elkargoa eta Emakunde. Bilbo, 1997.\nEUZKITZE, Xabier: Julene Urzelai Aramendi, 1912-1983. Bidegileak saila, Eusko Jaurlaritzaren Argitalpen Zerbitzu Nagusia. Gasteiz, 2008.\nGARMENDIA, Elixabete: Polixene Trabudua (1912). Bidegileak saila, Eusko Jaurlaritzaren Argitalpen Zerbitzu Nagusia. Gasteiz, 2001.


Hiru aldiz munduko duatloi txapelduna, Emilio Martín, ‘Desafío Doñana’-ren enbaxadore Expovacaciones-enBEC\nHome / Albistea @eu / Hiru aldiz munduko duatloi txapelduna, Emilio Martín, ‘Desafío Doñana’-ren enbaxadore Expovacaciones-en\nGetaria-Zarautz itsas zeharkaldia, Bilbao Triathlon eta Head Epic Landus Swin Run Series frogen ordezkariekin batera, azokaren turismo aktiboko programan parte hartuko du\nEmilio Martín munduko eta Europako hainbat lehiaketetako urrezko, zilarrezko eta brontzezko hamar domina dituen duatloiaren mitoa da, eta maiatzaren 10ean Expovacaciones-en izango da. Turismoko Esperientzia eta Joera Berrien Eremuan parte hartuko du Desafío Doñana frogaren enbaxadore gisa, huelvar atletak azken hiru edizioetan irabazi duen duatloia, alegia. Azokaren lehenengo egunean egingo den mahai-inguruaren protagonistetako bat izango da Martín. Bertan izango dira baita ere Zarautz Balea Igeriketaren ordezkariak, Getaria-Zarautz itsas zeharkaldiaren antolatzaileak, eta Bilbao Triathlon eta Gasteizko Head Epic Landus Swin Run Series frogaren arduradunak.\n37 urteko Andaluziako kirolaria pil-pilean dago; izan ere, pasa den asteburuan Pontevedran egindako Munduko duatloian bigarren postua lortu du. Emilio Martín zilarrezko domina lortu zuen lehiaketa horretan, baina bere ibilbidea ikaragarria da: munduko hiru lehiaketa -Nancy (Frantzia), 2012an; Adelaida (Australia), 2015ean; eta Avilés 2016an-, eta zilarrezko 6 domina eta brontzezko bat, mundu mailako txapelketatan. Europako lehiaketei dagokienez, 2017an Sorian urrea lortu zuen, eta baita zilarra eta brontzea ere 2015eko eta 2018ko edizioetan, hurrenez hurren.\nMartín Expovacaciones-era dator bere lurraldeko Desafío Doñana froga sustatzera. Lasterketa hori oso zorrotza da eta froga hauek ditu: Cádizko hainbat herritik igarotzen den 100 kilometroko ibilbidea bizikletaz, kilometro bat igerian Guadalquivirren bokalean eta Doñanako Parke Naturaleko zirkuitu batean 30 kilometroko lasterketa oinez. Andaluziako Juntako Turismo eta Kirol Kontseilaritza eta Triatloiko Andaluziako Federazioa, eta baita eremuko udaletxeak ere, dira froga honen sustatzaileak.\nExpovacaciones-ek Turismoko Joeren eta Esperientzien Eremua izena duen atala antolatu du edizio honetan; zeinaren xedea kirolagatik, sukaldaritzagatik edo abenturengatik interesgarriak diren helmugak sustatzea den. Argudio honen ildotik, ekimen hori bost ataletan zatitu du: cycling, running, ur-kirolak, gastronomia eta abentura-turismoa. Horietako bakoitzak hitzaldiak, konferentziak edo mahai-inguruak izango ditu; eta, bertan, adituek ekimenen onurak azalduko dituzte. Emilio Martín, hortaz, bere lurraldeko lasterketa aurkeztera doa; izan ere, irailean froga honen 10. edizioa egingo da.\nAldi berean, BECeko turismo-azokak turismoaren arloan erakargarriak diren hainbat kirol-jarduera eskaintzen ditu. Beraz, ostiralean bertan, mahai-inguru horren esparruan, I Indoor BEC Triatloia egingo da 15:30tik aurrera. Orain arte, gizonezko lau taldek eta zazpi talde mistok eman dute izena. Maiatzaren 11a, larunbata, running-aren eguna izango da. Jardunaldiko kirol-froga II Torre BEC Extreme izango da; 16:00etatik aurrera, bulego-dorreko 19 solairuen 626 eskailera-mailak igoko dira. Parte-hartzaileen zerrendak 71 izen ditu dagoeneko. Eta, azkenik, igandean txirrindularitzan jarriko da arreta. Modalitate honetako zenbait aditu egongo dira eta Fran Alonsok bi spinning masterclass emango ditu 15:30ean eta 18:00etan.\nEgun horretan bertan, goizean, Méridako dehesa bat, Plentziako itsas upeltegia, Rafa Gorrotxategiren gozogintza eta Nafarroako Kontserbaren Museoa Esperientzia Gastronomikoak hitzorduaren protagonistak izango dira.\nGainera, Expovacaciones-ek bere ohiko turismo-eskaintzak izango ditu, ia autonomia-erkidego guztiak ordezkatuko dituzten hainbat stand-etan. Horietan zenbait herrialde egongo dira ere bai, hala nola Iran, Dominikar Errepublika, Kuba, Maroko, Portugal, Frantzia edo Andorra. Azkenik, caravaning atalean, hogei bat markek autokarabanen eta mobil home-n munduko ibilgailu eta osagai berrienak aurkeztuko dituzte.


Udaberria - - Tolosaldeko ataria\nIñaki Zubeldia 2019-03-25 13:40\nBizitzaren udazkenetik pozik begiratzen diot naturaren udaberriari. Udaberriak argi berria dakar, bizi berria, eguzki epela, milaka txorrotxio eta beste hainbeste zomorro, tximeleta eta intsektu...\nDenak lo-zorrotik esnatuko dira eta bizitzaren premiari erantzungo diote: ugalketaren premiari, bizi berririk gabe ez baitago espezieen jarraipenik. Eta senak ematen dien indarrarekin eta jakinduriarekin saiatuko dira bizi berriak ekartzen.\nHor entzungo duzu kukua bere dei berezia luzatzen eta bere agur berdingabea guri eskaintzen. Hor ikusiko dituzu tximeletak pirueta akrobatikoak airean marrazten. Hor sentituko duzu azpitxorien eta enaren hegaldi supertsonikoa, “kiii-kiii-kiii” betiko beren garraxi zorrotza bazterretan zabaltzen. Hor ikusiko dituzu txoriak eta mota guztietako hegaztiak kabi goxoak atontzen, beren kumeek erregeen pareko ohe goxoa izan dezaten. Eta ibaian ere hor ikusiko dituzu laster ahateak eta uroiloak beren kumeen flotarekin nabigatzen.\nEta zuhaitzak ere kimu berriak bota, hosto jaioberriz jantzi eta lore ederrez apainduko dira udaberriari ongietorria emateko. Belardiek lorez eta larre finez bete dituzte beren zoruak, zomorroak, intsektuak, kirkilak, tximeletak... bertako biztanle harrigarriak pozik senti daitezen.\nMendietako elurrek beren mantu txuria ur bihurtu dute beheko haranetan lurrak egarriz ito ez daitezen. Dena alai, dena argi, dena bizi... bihurtzen da udaberrian, eta gu ere pozikago sentitzen gara. Neguko iluna, hotza, egun laburra... joan dira eta orain giroa argiago, epelago, gozoago nabaritzen dugu. Neguko gripe, katarro eta ajeak urrundu dira. Eta udaberrian osasuntsuago eta indartsuago sentitzen gara.\nEta nork ez ditu nahiago txorien txorrotxio alaiak trumoi zaratatsuak baino; nork ez du nahiago zeru goibelaren ordez egunsenti epel argitsua; nork ez ditu maiteago zuhaitz hostoberriz jantziak zuhaitz biluziak baino; nori ez dizkio begiak gehiago alaitzen loreen edertasunak zoru antzuak baino...\nUdaberria naturaren berpizkundea da eta hotzari aurre egin ezinik egon den aitonarena edo amonarena. Hauek ere alaiago sentitzen dira eta sugandilak bezala eguzkitara ateratzen hasiko dira. Gazteak arropak kentzen joango dira eguzki izpien beroa eta brontzearen kolorea hartzeko.\nEta gero dena eraldatuko da: loreak fruitu bihurtuko dira, gari landarea galburu bihurtuko da, mahats adartxoak luzatu eta mahats alez eta mahats mordoz beteko dira. Belazeak kirkilez, zomorroz, matxinsaltoz eta ipurtargiz beteko dira. Inurriek beren faktoria martxan jarriko dute inurritegi handiak sortuz eta bertako almazenak janariz eta elikagaiez hornituz. Erleek loreen nektarra xurgatuko dute eta polena bilduko, beren erlauntzak eztiz gainezka jartzeko.\nNatura harrigarria da eta jakintsua eta ederra. Gu ote gara hemen tonto bakarrak. Diru piloa kontu korrontean edukitzeagatik kapaz gara natura zikintzeko, hondatzeko, hilzorian jartzeko. Eta gero non biziko gara gu eta non biziko dira gure ondorengoak? Ama Lurra bakarra da. Hau hondatzen badugu, geure etorkizuna hondatzen ari gara.\nAzkar aberastu nahi dutenei ez zaie axola natura izorratzea, isurkin zikinak botatzea eta natura hiltzea. Horregatik esaten dute Aznarrek eta Trumpek eta beste tranposo guztiek klima aldaketarena eta kutsadurarena komunisten kontua besterik ez dela. Azkar aberastu nahi dutelako, kutsadura garbitzeko ahaleginetan dirurik gastatu gabe. Irabaziak bakarrik nahi dituzte.\nEta udaberria naturaren edertasuna begien aurrean jartzera dator. Hau daukazue baina hau dena gal dezakezue axolagabe jokatzen baduzue. Mirets ezazue edertasuna dirua baino gehiago eta saia zaitezte urtero udaberri eder eta garbi batez gozatzen. Zuen eskuetan dago.


Inauguratu da Gipuzkoako Larrialdiak Koordinatzeko Zentral Bateratua, Garberako suhiltzaileen parkean - Gipuzko Buru Batzarra\nInauguratu da Gipuzkoako Larrialdiak Koordinatzeko Zentral Bateratua, Garberako suhiltzaileen parkean\nGunea handitzeko eta ekipatzeko egin diren lanak amaitu ondoren, abian da jada Gipuzkoako Larrialdiak Koordinatzeko Zentral Bateratua, zeina Garberako udal suhiltzaile etxean kokatzen baita. 2017ko abuztuan lankidetza hitzarmena sinatu zuten Donostiako Udalak eta Foru Aldundiak, eta hitzarmen horren ondorio dira gaur inauguratu diren instalazio berriak. Bai erakunde batek bai besteak hausnarketa eta lan prozesu partekatu bat abiarazi zuten legealdi hasieran, gizartearentzat funtsezkoa den zerbitzu publiko hau hobetu eta indartzeko helburuarekin, larrialdiei zentral bateratu baten bidez erantzun ahal izateko.\nInstalazio berriak gaur inauguratu dituzte Markel Olano diputatu nagusiak eta Eneko Goia Donostiako alkateak. Inaugurazio ekitaldian egon dira, halaber, Gobernantzako eta Gizartearekiko Komunikazioko diputatu Imanol Lasa eta Babes Zibileko zinegotzi Martin Ibabe, bi erakundeetako departamentu eskumendunak ordezkatuz, eta baita bi zerbitzuetako arduradunak ere, suhiltzaileen foru zerbitzuko buru Arkaitz Orbegozo eta udal zerbitzuko zuzendari Imanol Andonegui.\nProiektuak 579.107,26 euroko kostua izan du guztira, proiektu teknikoaren idazketa, zabaltze eta egokitze obren exekuzioa eta bitarteko materialen hornidura barne. Obrak Foru Aldundiak ordaindu ditu, bera arduratu baita lanak lizitatu eta esleitzeaz, eta baita beharrezkoak izan diren hornidura, ekipamendu eta zerbitzuak jartzeaz. Udalari esker, bestalde, foru erakundea Garberako suhiltzaile etxeari dagokion espazio fisikoan jardun ahal izan da. Izan ere, bertan sortu dute Zentral berria hartuko duen espazioa, eta bertan arituko dira, baita ere, larrialdiak koordinatu eta kudeatzeko lanetan aritzen diren erakunde bateko zein besteko suhiltzaileak.\nGoiak eta Olanok nabarmendu dutenez, bi erakundeek egin duten apustua, indarrak batu eta sinergiak sortzearen aldekoa, funtsezkoa da bikoizketa administratiboak ezabatu edo murrizteko. Horrela, egun dauden bitartekoak eta baliabideak hobeto erabiltzea eta arrazionalizatzea lortuko da, eta, aldi berean, aktibazio bateraturako denborak murriztuko dira. Izan ere, suhiltzaile zerbitzuen arteko koordinazio lanak erraztuko dira, eta, horrela, indartu eta hobetu egingo dira, larrialdietan, baliabide operatiboak koordinatzeko eta kudeatzeko lanak eta informazioa bildu, komunikatu eta erregistratzeko lanak.\nDiputatu Nagusiaren arabera, Zentral berriak “aurrerapauso nabarmena” ekarriko du Gipuzkoa Babestu 20-30 plan estrategikoa garatzeko, eta lurraldeko bi suhiltzaile zerbitzuen etorkizuneko “bateratze operatiborantz”. Aldundiko suhiltzaileen zerbitzuko arduradun teknikoek osatu dute plana. Joan den ekainaren 13an aurkeztu zen Batzar Nagusietan, eta indar politiko guztien ekarpenak aintzat hartu ondoren, Aldundiaren hurrengo Diputatuen Kontseiluan onartuko da, aurreratu duenez. Bi eremu operatibo sortzea aurreikusten du, Ekialde eta Mendebalde, bakoitzak bere parke zentrala edukiko duelarik. Parke berriak irekitzea eta egun indarrean diren beste batzuk birkokatzea ekarriko du egitasmoak, lurraldeko garraio azpiegitura berria aprobetxatzeko. Modu horretan, suhiltzaileak 15 minutu baino gutxiagoko denboran iritsi ahal izango dira Gipuzkoako ia udalerri guztietara, eta baliabide gehiagorekin udalerri guztien kasuan.\n“Suhiltzaileen Foru Zerbitzua 80ko hamarkadan diseinatu zen, eta ordutik hona aldaketa ugari eta sakonak izan dira bai errepide sarean bai ezbehar ohikoenen tipologian. Egoera berrira egokitzeko, larrialdien arretaren etorkizuna bermatzen ari gara Gipuzkoan, herritarren segurtasunari, eta zerbitzuaren kalitateari eta eraginkortasunari lehentasuna emanez”, azaldu du.\nDonostiako alkateak, berriz, adierazi du egokitza berriarekin Gipuzkoan “koordinazioa eta bitarteko operatiboen optimizazioa” hobetuko direla, lurraldeko hainbat esku-hartzeri “elkarlanean” aurre egitea ahalbidetuko baitu, baliabide publikoak modu hobe eta eraginkorragoan erabiliz. Haren esanetan, guztik horrek ekarriko du “herritarrei zerbitzu hobea” eskaini ahal izatea, esku-hartze premiazkoenetan eta delikatuenetan batez ere. Alkateak azpimarratu duenez, bi suhiltzaile zerbitzuen koordinazioa ez oraingo kontua, aspaldikoa baizik, eta “modu eraginkorrean gauzatu da, azken aldian hainbat sutetan ikusi den bezala. Baina zentral berri honi esker, espazio fisiko berean egonda eta dispositiboak elkarrekin antolatuta, “beste aurrerapauso bat emango dugu, dudarik gabe iritsiko den bateratze horrerantz”. Arduradun operatiboen jarrera eskertu du Goiak, Garberako udal zerbitzuaren egoitzan kokatzen den zentro berri hau “dagoeneko indarrean” egotea erraztu baitu.\nZentral bateratu berria oso garrantzitsua izango da lurraldeko larrialdi guztien kudeaketarako; horregatik, zentrala eraiki eta diseinatzeko garaian, kalitatearen eta berrikuntzaren aldeko apustu garbia egin da sistema guzti-guztietan, bai eraikuntzarekin lotutako alderdiei dagokienez, bai langileen konfortari dagokionez, bai eta informatikako, komunikazioko eta larrialdien kudeaketako aurrerapen teknologikoei dagokienez ere. Hori horrela, ekipo informatiko guztiak berritu dira, eta komunikazioak kudeatzeko CECOCO ekipo bat ere jarri da, komunikazioak integratzeko sistema batekin, eta VideoWall bat, zeinari esker operadoreek eta guardiako buruak Informazio Geografikoko Sistema (GIS) bistaratu baitezakete, eta esku-hartzeen eta baliabide operatiboen jarraipena egin.\nInstalazio berriak nabarmen handitzen ditu bi administrazioek bakoitzak bere egoitzan zituzten zentralen azalera fisikoak eta gaitasun operatiboa. Larrialdien operadoreen 7 postu prestatu eta ekipatu dira, jarduketa asko aldi berean kudeatu ahal izateko, edo sor litezkeen larrialdi handiei edo katastrofeei aurre egin ahal izateko; izan ere, horrela hirukoiztu egiten da bi zerbitzuek lehen bakoitzak bere aldetik zuten gaitasuna.\nGarberako parkeko bulegoetarako eraikinaren behe solairuan kokatzen da zentrala, suhiltzaile etxeak berak duen krisi aretotik gertu, eta bi espazioak lotu eta indartuko ditu, larrialdi handiak askoz ere eraginkortasun handiagoaz kudeatzeko aukera emanez. Gainera, zentral berriaren ondoan atsedenerako eremu bat eta komunak jarri dira, eta bulego bat, suhiltzaileen guardiako buru operatiboarentzat. Figura hori ere bateratu egin nahi da etorkizunean, bi zerbitzuetako langileek egun duten laguntza teknikoa hobetuz eta sustatuz.\nInstalazio berri hau abian jartzea mugarria izan da bi zerbitzuetako abisu zentralen arteko integrazio operatiboan, zeina pixkanaka egingo den. Bi zerbitzuetako langileak Zentral berrian daude lanean jada, baina hasiera batean lan sistema paraleloari eutsiko diote. Hala ere, bitarteko eta espazio berak erabiliko dituztenez, laguntza eta errefortzu puntualak emango dizkiote elkarri, beharrezkoa denean. Paraleloan lan egiten jardungo diren fase hau, zeina hilabete batzuk luzatzea aurreikusten den, behar-beharrezkoa da, baterako prozesu, prozedura eta tresna informatikoak egokitzen joan eta taldean lan egin ahal izateko, larrialdiak kudeatzeko sistema eta eredu bera erabiliz.\nHorri dagokionez, Aldundiak larrialdiak kudeatzeko sistema berri batean inbertitu du. Sistema hau modernoagoa da, eta hobeto egokitzen zaio egungo egoerari. Une honetan egokitze eta ezarpen fasean dago, baina etorkizunean bi zerbitzuek erabiliko dute. Aurreikuspenen arabera, 2019an bi zerbitzuek batera eta era bateratuan erabili ahal izango dituzte abisuak eta komunikazioak jaso eta kudeatzeko zerbitzuak.\nBehin zentrala % 100ean era bateratuan jarduten hasten denean, larrialdi guztiak batera jaso, ezagutu, kudeatu, informatu eta koordinatuko dira, ondoren larrialdiaz arduratuko den erakundea edozein dela ere. Prozedura horrek aurreikuspen eta aurrerapen gehiagorekin lan egiteko aukera emango du, batez ere larritasun handiko gertaeren kasuan; izan ere, bi zerbitzuen arteko koordinazio operatiboa eta elkarrekiko laguntza indartuko dira, eta, modu horretan, erantzun azkarrago eta eraginkorrago bat lortuko da. Gipuzkoan suhiltzaileek esku hartzea dakarten 5.000 larrialdi dei baino gehiago jasotzen dira urtero, eta dei horiek guztiak zentralean jasoko dira. Horrela, era bateratuan kudeatuko da zerbitzu bat edo bestea aktibatzea, edo, zenbait kasutan, larritasun bereziko gorabeheren aurrean, bi zerbitzuak batera aktibatzea.\nSuhiltzaileen koordinazio eta komunikazio zentralak funtsezko elementuak dira, larrialdi abisu baten lehenengo katebegia baitira; zentral horiek, bestalde, zentro neurologikoak dira, non informazioa bildu eta kudeatzen baita, eta erabakiak hartzen baitira, gorabehera bakoitzari erantzuteko jardun behar diren baliabideak koordinatzeko.\nZentro horiek urtean 365 egunez eta 24 orduz lan egiten dute, eta askotariko funtzioak betetzen dituzte, besteak beste: SOS DEIAKen erregistratzen diren larrialdi abisuak jaso; larrialdiak tipologiaren eta larritasunaren arabera sailkatu; dagokion suhiltzaile etxeko baliabideak eta bitartekoak aktibatu; gorabehera geolokalizatu eta mapan kokatu; ibilbide eta sarbide egokienak erabaki; uneoro jardunean ari diren aginte eta baliabideekin komunikatu; eragindako beste agentzia batzuekin koordinatu; esku-hartzearen agintedunak eskatzen dituen baliabide eta bitarteko gehigarriak mobilizatu eta eskatu; gertuen dauden hidrante eta ur-hartuneak lokalizatu; eta, azken buruan, laguntza logistikoa eman jarduten ari diren baliabide operatibo guztiei.\nFuntzio horiek guztiak ezinbestekoak dira suhiltzaileak lehenbailehen eta ahalik eta egoera onenean iritsi, gorabeherari eraginkortasunez aurre egin eta jarduten diren gainerako baliabideekin koordinatuta lan egin ahal izateko. Gainera, parkeen eta baliabideen eguneroko kudeaketan oso garrantzitsuak diren beste zeregin batzuk ere badituzte: mantentze eta konponketa lanen abisuak ematea, abisuak jasotzea, langileen agiriak kudeatzea (altak, bajak, aldaketak, eta abar), askotariko txostenak egitea, parkeko barne komunikazioak jasotzea, edo parkeko flota eta baliabide operatiboak kudeatzea.


MH Industrial - Nor garen - Ningbo MH\nGaur egun, MHk hiru ekoizpen-baseetan banatzen dituen bederatzi fabrikak ditu. Bederatzi fabrikak honako hauek dira: MH Brodatuak Thread Factory, MH Lace Brodatuak Factory, MH Band eta Rope Factory, MH Trimming Factory, MH Crochet Lace Factory, MH Ribbon Factory, MH Sewing Kit Factory, MH Bias Binding Tape Factory eta MH Polyester Sewing Thread Factory.\nMH Factories Tour! klik hemen\nThe brodatuak haria fabrika 20,000 metro karratu batez estaltzen du eta hari eta poliester erradioko gai bihurketa, tindaketa eta moldaketa ekipo aurreratuak ditu. brodatuak haria zehaztapen eta paketatze ezberdinetan.\nMH parpailak Produkzioaren oinarria 83,000 metro koadroko tailerretako brodatze-produkzio eskala handiko eta profesionaleko enpresa da eta plaka-diseinua, diseinua, ekoizpena eta salmenta integratzen ditu. 27 inportatutako Schiffi brodatutako makinen eta 400 Tajima, Behringer eta beste hainbat brodatze anitzeko makina multzo ditu. Produktu nagusiak kotoia dira parpailak, parpailak kimikoa, sarezko puntuzko puntuak, kotoizko crochet parpailak, brodatuak, hiru dimentsiotako brodatuak, parpailak, brodatuak, gortina eta brodatuak, sequins / hot-fix harriak eta hainbat geltoki anitzeko produktu mota ugari.\nZinta eta zinta oinarria\nMH zinta eta zinta ekoizpen oinarria zintak ekoizten espezializatutako ekoizpen zentro moderno bat da. 45,000 metro karratuko azalera hartzen du eta 100 ordenagailu jacquard makina multzoak ditu, 2,000 ingot telebisten multzoak, 100 multzoa (ez) shuttle makina motak eta zinta loteslea eta zinta ebaketa 1,000 tona urteko ekoizpenarekin. Produktu nagusiak kotoizko parpailak, marrazko zinta, zinta ebaketa, zinta loteslea, kable / soka elastikoa, elastikoa, soka estaltzen dutenak, gortina zinta, ehundutako zinta eta zinta ohiko eta zinta bitxiak dituzten beste mota desberdinak dira.\nMH Industria Hasiera Kategoriak --Threads --Zippers --Ribbon eta Tape --Ropes --Laces --Buttons --Interlining - Tassel & Fringe / Trimming - Materialak irakurtzea - Janariak eta osagarriak - Makina eta piezak prestatzea --Fabric --Bestelako Guri buruz --MH Orokorra --MH Industrial --- Hari fabrika --- Ribbon & Tape fabrikak --- Laces Fábricas --MH historia --Tradizio ikuskizunak --Image Galleries - Video Album Contact --Office Kokalekua --Feedback Erkidegoko --Batu zaitez


Ordena (biologia) - Wikipedia, entziklopedia askea.\nTaxonomia biologikoan, ordena organismoen sailkapenaren maila taxonomiko bat da. Maila hau klasearen eta familiaren artean dago. Badaude tarteko azpimailak ere, hala nola klasearen eta ordenaren artean dagoen goiordena, edo ordenaren azpitik dagoen azpiordena.\nOrdena izeneko maila taxonomikoa Augustus Quirinus Rivinus alemaniar botanikariak erabili zuen lehen aldiz, 1690eko hamarkadan argitaratu zuen landare sailkapenean. Carolus Linnaeusek bere erabilera orokortu zuen 1735ean argitaratu zen Systema Naturae liburuan, natura sailkatzeko sortu zituen hiru erreinuetan (alegia, mineraletan, landareetan eta animalietan) erabili baitzuen.\nFrantziako botanika argitalpenetan, XIX. mendearen amaiera arte, famille hitza latinezko ordo hitzaren baliokide gisa erabili zen. Baliokidetasun hau egun erabiltzen den Nomenklatura botanikoaren nazioarteko kodearen aurrekari zuzena den Lois de la nomenclature botanique (1868) argitalpenean zehaztu zen.\nNomenklatura botanikoa finkatzeko 1906an egindako lehen nazioarteko arauetan, familia hitza frantziarren "famille" hitzak adierazten zuen maila bera izendatzeko erabili zen, eta ordena hitza maila altuago bat izendatzeko gorde zen.\nZoologian Linneoren ordenak modu koherenteagoan erabili ziren. Orduko zenbait izen oraindik ere erabiltzen dira (esaterako, Lepidoptera sitsak eta tximeletak sailkatzeko edo Diptera euliak eta eltxoak sailkatzeko).